description: Sellel nädalavahetusel toimuvad Hispaanias kulturismi ja klassikalise kulturismi maailmameistrivõistlused. Eestit esindab valitsev Euroopa meister ja 18-kordne Eesti meister Ott Kiivikas.

title: Elu parimas vormis Kiivikas läheb koos tütardega MMile

maintext:
Kiivikase jaoks on need järjekorras 17. maailmameistrivõistlused ning varasemalt on ta jõudnud 11. korda esikümnesse. Kolmel korral jõudis Kiivikas ka finaalidesse (2004, 2013, ja 2015). Kiivikas võistleb kaalukategoorias kuni 85 kilogrammi.
Võistlustel on Kiivikast saatmas ka tema tütar Christin-Amani, kes aitab isal võistluseks ette valmistuda, tehes talle grimmi ning aidates lavalise ettevalmistusega. Lava taga abistab isa ka noorem tütar Emilia. Kiivikase võistlus toimub pühapäeval, 6. novembril Eesti aja järgi kell 10.00.


authors:
Madis Kalvet
Timo Anis

description: Täna toimus Austraalias, Sydneys autoralli MM-sarja hooaega kokkuvõttev auhinnagala, kus Eesti sõitja Ott Tänak võitis aasta parima sõitja auhinna. Tänak tunnistas ise, et võit tuli talle suure üllatusena.

title: Tänak järgmisest hooajast: kuuleme varsti …

fasttext_language: et


description: Prantsusmaa kõrgliigas läks Getter Laari koduklubi Metz vastamisi valitseva Meistrite liiga võitja Lyoniga.

title: Laari koduklubi kaotas Meistrite liiga võitjale


description: Eesti Jalgpalli Liit (EJL) kuulutas välja riigihanke, millega rajatakse Lilleküla staadionile uus ligi 3000 kohaga pealtvaatajate tribüün ja fassaad. Ehituse maksumus küündib 1,7 miljoni euroni.

title: Lilleküla staadion saab 1,7 miljoni euro eest uue tribüüni

maintext:
EJL-i avalike ja koostöösuhete osakonna juhataja Mihkel Uiboleht rääkis BNS-ile, et tegemist on järjekordse sammuga A. Le Coq Arena lõpuniehitamisel ja vastavusse viimisel rahvusvaheliste nõuetega.
«Konkreetne riigihange hõlmab endas 5. korruse tribüüne, kus on 2934 istekohta, ning fassaadi, mis kaitseb publikule mõeldud ala tuule, vihma ja lume eest,» märkis Uiboleht.
Ehitustööd algavad käesoleva aasta lõpus ja kestavad kokku kaheksa kuud, selgub vastavast hanketeatest. Lisaks ei tohi ehitustööde korraldus segada staadioni tavapärast tegevust. Arvestama peaks kuupäevadega, kui staadionil toimuvad Eesti koondise ja Premium Liiga mängud.
Lilleküla staadioni lõpuniehitamine hõlmab endas mitut riigihanget, mille hulgas on lisaks 5. korruse tribüünile ja fassaadile ka 0-korruse tribüünide ehitamine, põhjatribüüni katuse rajamine, lõunatribüüni ekraanhoone ehitamine, 4. ja 5. korruse hüdroisolatsiooni tööd ning staadionil erinevate pooleliolevate tööde lõpetamine.
Lilleküla staadion valmis 2001. aastal ning see on nii Eesti jalgpallikoondise kui ka Tallinna FC Flora kodustaadion.


authors:
Kadi Parts
Tairo Lutter

description: Täna õhtul Eesti aja järgi kell 21.30 toimub 2017. aasta võrkpalli Euroopa meistrivõistluste alagruppide loosimine ning oma vastased saab teada ka Eesti rahvusmeeskond. Postimees hoiab lugejaid loosi käiguga kursis tekstipõhise ülekande vahendusel.

title: Täna: Eesti võrkpallikoondis saab teada EM-finaalturniiri vastased

maintext:
Enne loosi:
Eesti kindlustas koha järgmise aasta EMil oktoobri alguses peetud play-offides Läti üle saadud võiduga. Lisaks Eestile osalevad EMil veel Poola (võõrustajamaa), Prantsusmaa, Sloveenia, Itaalia, Bulgaaria, Venemaa, Serbia, Saksamaa, Soome, Belgia, Slovakkia, Holland, Tšehhi, Türgi ja Hispaania.
Sarnaselt teiste aladega on ka võrkpalli EM-finaalturniiri loosimist veidi uuendatud. Nimelt valib finaalturniiri võõrustaja esmalt igasse alagruppi ühe meeskonna ehk need koondised, kellega nad kokku minna ei taha. Need võistkonnad paigutatakse korraldajast ehk Poolast eraldi alagruppidesse.
Ülejäänud riikide suhtes järgneb ühe väikese erandiga tavapärane loosimisprotseduur, koondiste reitingute määramisel võetakse aluseks 22. augusti seis. Mainitud erandiks on aga see, et samasse alagruppi ei tohi sattuda 2015. aasta Euroopa meistrivõistluste finalistid ehk Prantsusmaa ja Sloveenia.
Loosimistseremoonia viimase osana saab selgeks, millises linnas iga alagrupp oma kohtumisi peab. Finaalturniiri võõrustavad Kraków, Gdansk, Katowice ja Szczecin.
Euroopa meistrivõistluste finaalturniir toimub Poolas järgmisel aastal 23. augustist 3. septembrini.


description: Vormelipiloot Max Verstappen teenis eilse sõidu eest Brasiilia GP-l ohtralt kiitusi, teiste seas avaldas 19-aastase noormehe esitus muljet ka tema isale Jos Verstappenile.

title: Jos Verstappen leidis Red Bulli ebaõnnestunud taktikavalikus ka positiivset

maintext:
1994. aastast kuni 2003. aastani vormelisarjas kihutanud Jos Verstappen ütles, et teda üllatas oma poja sõit. Verstappen langes halva tiimitaktika tõttu küll võidusõidul viimasele positsioonile, et suutis 15 ringiga mööduda 13 piloodist ning teenis etapilt kolmanda koha.
«Olen näinud paljusid võidusõite ning see oli imeline. Kuigi Red Bullil oli vale taktika, võib öelda, et mingis mõttes oli see isegi kõike seda väärt, sest tänu lisapeatusele nägime, mida Max suudab vormeliroolis teha,» ütles Jos Verstappen.
«Tema sõit ajas vormelikarusselli elevile. Mida muud sa tahad?» jätkas isa. Ka Mercedese vormelimeeskonna juhtide sekka kuuluval vormelilegendil Niki Laudal jäi Verstappeni sõitu vaadates piltlikult suu lahti. «Ta oli imeline ning tegi muljetavaldavat tööd. Teadsin, et ta on hea, aga ta tõestas kõigile, mida ta teha suudab,» ütles Lauda, kes on mitmel korral Verstappenit kritiseerinud agressiivse sõidustiili pärast.


description: Williamsi vormel-1 meeskond teatas, et uuel hooajal keeravad nende autode rooli soomlane Valtteri Bottas ja 18-aastane kanadalane Lance Stroll.

title: Võimas hüpe: Ralf Aroni meeskonnakaaslane sõidab uuel hooajal vormel-1 sarjas

maintext:
Stroll asendab vanameistrit Felipe Massat, kes teatas juba tükk aega tagasi, et käesolev hooaeg jääb talle vormel-1 sarjas viimaseks. Tänavu sõitis Stroll Prema Powerteami ridades vormel-3 eurosarjas, kus kindlustas üldvõidu juba üks etapp enne hooaja lõppu. Samas võistkonnas sai tänavu vormel-3 sarja tuleristsed eestlane Ralf Aron, kes lõpetas hooaja kokkuvõttes seitsmenda kohaga.
Kunagi Ferrari noortetiimi kuulunud Stroll oli samas Williamsi põhisõitjaks loogiline valik, sest ta liitus tiimiga juba aasta aega tagasi. Augustis alustas Stroll 2014. aasta Williamsil seitse kuud kestvat testiprogrammi, et juba järgmise aasta kevadel vormel-1 sarjas startimiseks valmis olla. Tänu miljardärist isale Lawrence'ile, kes on oma varanduse üles ehitanud rõivaäriga, toob Stroll võistkonda ka vajalikke sponsorsummasid.
Samas on Williams viimastel aastatel saavutanud rahalise stabiilsuse, lõpetades kahel järjestikusel hooajal tiimide arvestuses kolmanda kohaga. Tänavu antakse siiski selles osas natuke järele, sest hooaja koondtabelis heitleb Williams praegu neljanda-viienda koha nimel.
Bottas sõidab tänavu tiimis neljandat hooaega, olles selle aja jooksul jõudnud üheksal korral poodiumile. 2014. aastal lõpetas ta sarja kokkuvõttes neljanda kohaga, praegu hoiab 27-aastane soomlane kaks etappi enne hooaja lõppu kaheksandat kohta võrdsete punktide juures tema ees oleva Sergio Pereziga.


authors:
Siim Kaasik
Margus Ansu Pm Scanpix Baltics

description: Helsingis 25 000 dollari suuruse auhinnafondiga ITFi tenniseturniiril kaotas Vladimir Ivanov (ATP 501.) poolfinaalis esimese paigutusega Jeremy Jahnile (ATP 237.) 6:7 (2), 4:6.

title: Ivanov kaotas Soomes tasavägises poolfinaalis


authors:
Kadi Parts
Foto

description: Korvpalliliiga NBA eilse õhtu mängude parima soorituse tegi Boston Celticsi 22-aastane tagamees Terry Rozier.

title: NBA TOP: esikoha napsas Celticsi noore mängumehe pealtpanek


authors:
Kadi Parts
Foto
Phil Ellsworth Espn Images

description: Detsembris Breckenridge’is toimuval Dew Touril on osalemas ka noor Eesti vigursuusataja Kelly Sildaru. Võistluste youtube'i kanalil on nüüdseks nähtav video rajast, kus 8.-11. detsembrini toimuval võistlusel sõitma hakatakse.

title: Video: vaata rada, kus Kelly Sildaru asub Dew Touril võistlema


authors:
Kaarel Täll
Foto
Tairo Lutter

description: Eesti jalgpallikoondis alistas ööl vastu kolmapäeva võõral väljakul toimunud sõprusmatšis 1:0 Antigua ja Barbuda, võiduvärava autoriks oli avapoolajal Pavel Marin, kelle jaoks oli see esimeseks tabamuseks Eesti koondise särgis. Sinisärkide eest tegid debüüdi Martin Miller ja Trevor Elhi.

title: Eesti alistas Marini debüütvärava toel Antigua ja Barbuda


description: Kolmapäeval alustavad kaks Eesti noorte võrkpallikoondist Ida-Euroopa Võrkpalliassotsiatsiooni (EEVZA) meistrivõistlusi, kus on ka kaalul pääs 2017. aasta suvel toimuvatele vanuseklassi Euroopa meistrivõistlustele.

title: Kaks Eesti noortekoondist asuvad jahtima pääset EMile


description: Korvpalliliigas NBA võitis Los Angeles Lakers kodus 119:108 Phoenix Sunsi. Nick Young viskas võitjate kasuks 22 ja Jordan Clarkson 18 punkti.

title: Heas hoos Lakers teeb viimaste aastate parimat hooaja algust

maintext:
Korvpalliliiga NBA populaarne naljasaade Shaqtin' A Fool pani kokku järjekordse edetabeli möödunud nädala kõige naljakamatest äpardustest. Teiste seas on edetabelis ka Houston Rocketsi tähtmängija James Harden, kes mängus Los Angeles Lakersi vastu unustas, mitu sammu palliga ilma põrgatuseta teha tohib.
Video: Cleveland jätkab hooaega kaotuseta
NBA korvpalliliigas jätkab kaotuseta tiitlikaitsja Cleveland Cavaliers, kes oli läinud ööl 128:122 üle Boston Celticsist. LeBron James säras võitjate poolelt 30 punkti ja 12 resultatiivse sööduga. Kevin Love viskas 26 ja Kyrie Irving 23 punkti. Cleveland on nüüd NBAs ainus kaotuseta jätkav meeskond.


authors:
Siim Kaasik
Elmo Riig

description: Sellel nädalal viibib Viljandi Tuleviku esiväravavaht Karl-Romet Nõmm (18) testimisel Inglismaa jalgpallimeistrivõistluste esiliigaklubi Brighton & Hove Albioni juures.

title: Eesti noor väravavaht läks Inglismaa esiliigaklubi juurde testimisele

maintext:
Pühapäeval Inglismaale lennanud Nõmm osaleb klubi U18 ja U23 noortemeeskondade treeningutel, teatas Viljandi Tulevik. Esmaspäeva õhtuks, kui selja taga oli esimene pallitreening U18 meeskonnaga ning õhtune jõusaali trenn, võttis Nõmm päeva kokku positiivses noodis.
«Vastuvõtt on olnud väga soe ja sõbralik. Muidugi treeningtingimused on siin tõsiselt vinged. Eks lähipäevadel saab kõigest siin ka selgema pildi ette. Enda esimese pallitrenniga ma küll lõpuni rahule ei jää, kuid seda annab parandada. Noorte võistkonnal, kellega treenisin, on ikka väga hea tase ja trennid on väga kvaliteetsed,» kommenteeris Nõmm.


description: LeBron James ja Cleveland Cavaliers külastavad täna Valges Majas USA presidenti Barack Obamat. Kohal on ka ootamatu külaline Donald Trump.

title: LeBron Jamesi ja Cavaliersi ootab Valges Majas ees ootamatu külaline

maintext:
Valitseva NBA meistri jaoks traditsioonilisel presidendikülastusel tuleb sel korral Jamesil ja tema meeskonnakaaslastel arvestada sellega, et Obama peab enda aega jagama nende ja Trumpi vahel. Nimelt tuleb USA presidendivalimised võitnud Trump Valgesse Majja Obamaga võimu üleandmise detaile läbi rääkima.
James oli teatavasti suur Trumpi vastaskandidaadi Hillary Clintoni toetaja ning osales ka tema kampaaniaüritustel. Eile postitas James Instagrammi sõnumi, et ta otsib vastuseid sellele, mis just juhtunud on. Lisaks kirjutas ta, et riigi liidrid ning lapsevanemad ei tohi kaotada lootust paremale tulevikule, sest tulevik on kõigi endi kätes.
Cavaliersi reis Washingtoni oli ette planeeritud juba mitu nädalat. Tegelikult helistas Obama Cavaliersi peatreenerile Tyronn Lue’le juba pärast eelmise hooaja NBA finaalseeria viimast mängu ning teatas, et talle meeldiks, kui Cavaliers külastaks teda enne tema ametiaja lõppu.
James ei ole sugugi ainukene Cavaliersi mängija, kes Clintonit tema kampaanias toetanud on. Sama tegi ja J.R Smith. Smith postitas pärast valimistulemuste selgumist foto oma tütrest, kes seisab Valge Maja ees ning kirjutas pildi juurde: «Kuidas ma saan teda mänguõhtutele enesekindlalt lubada, kui tean, et teiste laste vanemad valisid rassistliku ja seksistliku inimese riigi ette otsa. Ma ei kujuta ette, kuidas nad teda kohtlevad. Päriselt... kuidas?»


description: Saksamaa jalgpallikoondisega 2014. aastal maailmameistriks tulnud Christoph Kramer kinnitas vastuseks kõmulehtede väidetele, et sattus hiljuti väljapressimise ohvriks. Kramerilt nõuti raha, ähvardades teda mittemaksmise korral seksivideo avalikustamisega.

title: Jalgpalli maailmameister langes seksivideo tõttu väljapressimise ohvriks

maintext:
Videol mürab Kramer linade vahel kahe tütarlapsega, kellest üks on ka väljapressimise taga. Sündmus ise leidis aset juba eelmisel detsembril, ent jõudis avalikkuse ette alles nüüd. Kui väljapressijad rahanõudega Krameri poole pöördusid, võttis jalgpallur ühendust politseiga, kes kurjategijad kinni nabis. Süüaluseid on kaks, lisaks videos olnud naisele ka üks meesterahvas.
«Minu eraelus on kõik hästi, aga las eraelu jäädagi eraeluks. Kahju, et see nüüd sellisel moel avalikkuse ette jõudis. Aga samas saan nüüd jälle jalgpallile keskenduda,» kirjutas Kramer Instagrami-postituses.
MM-finaalis Argentina vastu pälvis Kramer tähelepanu esmalt sellega, et lülitati Sami Khedira vigastuse tõttu viimasel hetkel algkoosseisu. Mängu avapoolajal põrkas ta peadpidi kokku argentiinlase Ezequiel Garayga ning jätkas küll mängimist, kuid ei tajunud ümbrust enam adekvaatselt, küsides näiteks kohtunikult Nicola Rizzolilt, kas tegu on poolfinaaliga. Rizzoli otsustas, et Kramer tuleb tema enda tervise huvides välja vahetada.


description: Jalgpallikool Tammeka kuulutab välja avaliku konkurssi, et leida naiskonnale uus peatreener. Kandideerida saavad kõik, kellel on tugev jalgpallitaust ja nägemus naiskonna arenguks. Kandideerimisavaldusi koos CV ja motivatsioonikirjaga oodatakse 25. novembrini.

title: Huvitav pakkumine: kandideeri Tammeka naiskonna peatreeneriks

maintext:
«Naiskonna tulevane peatreener peab olema analüüsivõimeline, hea suhtleja ja organiseerija,» ütles Tammeka juhatuse liige Indrek Koser. «Selleks, et leida parim peatreener, korraldame seekord üle-Eestilise avaliku konkursi.» Koser lisas, et peatreeneri eesmärgiks on tõsta koostöös klubiga naiskonna kandepinda ja sportlikku taset. «Kandidaadil võiks olla nägemus soovitavast mängupildist ja soov ennast Eesti naiste kõrgeimal tasemel proovile panna,» sõnas Koser.
Tammeka naiskonna abitreeneri Maria Sootaki sõnul toetab tulevast peatreenerit toimiv struktuur. «Tahame olemasoleva pinnalt sammu edasi astuda ja selle jaoks on meil vaja ambitsioonikat ning usaldusväärset inimest,» tõdes Sootak.
Naiskonna kapten Sirje Roops ütles, et uut treenerit ootab ees soe ja suure südamega seltskond. Roops rääkis, et kuigi naiskonnas on tegemist amatööridega, siis suhtumiselt on võistkond professionaalne. Kapteni sõnul näeb ta treenerina inimest, kes on konkreetse ütlemise, nõudliku suhtumise ja selgete eesmärkidega.
Lõppenud hooajal juhendas naiskonda Tammeka noortetreener Rainer Klement, kes jätkab klubis tööd noortegruppidega. Naiskonna ettevalmistused uueks hooajaks algavad novembri lõpus. Lõppvooru jõudnud peatreenerikandidaadid kohtuvad käesoleval kuul klubi juhtkonnaga ning uus peatreener asub ametisse kavakohaselt detsembris.


description: Belgia jalgpallikoondist vaevavad enne tänaõhtust MM-valikmängu Eestiga tõsised mured kaitseliinis, sest viimasel treeningul sai vigastada keskkaitsja Christian Kabasele. Õnnetult kukkunud ja treeningu pooleli jätnud Kabasele asemele kutsus peatreener Roberto Martinez vanameistri, 39-aastase Timmy Simonsi, vahendab portaal Sudinfo.

title: Belgia kaotas enne mängu Eestiga veel ühe põhikaitsja, asendajaks kutsuti vanameister

maintext:
Kabasele oleks pidanud kuuluma kõigi eelduste kohaselt algkoosseisu, olles Laurent Cimani ja Jan Vertongheni kõrval üks kolmest keskkaitsjast. Vigastusega on juba Belgia poolelt väljas nii Vincent Komapny, Toby Alderweireld kui ka Thomas Vermaelen.
Kolmapäeval maavõistluses Hollandiga A-koondise debüüdi teinud Kabaselet asendav Simons, kes tähistab 11. detsembril ehk vähem kui kuu aja pärast 40. sünnipäeva, on Belgia koondist esindanud 93 korda ja löönud ka kuus väravat. Koondisemängude arvult jääb ta alla vaid Jan Ceulemansile, kes on Belgia eest mänginud 96 korral.
Praegu Club Brügge ridadesse kuuluv, ent varem ka PSV ja Nürnbergi ridades pallinud Simons oli viimati koondise nimekirjas 2014. aasta märtsis, kui Belgia pidas maavõistluse Elevandiluurannikuga, ent platsile ei pääsenud. Simonsi viimane mäng koondise eest jääb aga juba 2013. aasta maisse, kui ta tuli USA ja Belgia maavõistluses platsile viimaseks 13 minutiks. 2014. aasta septembris jõuti Simons ja Daniel van Buyten enne maavõistlust Austraaliaga isegi koondisest pidulikult «pensionile» saata.
Kui Simons peaks täna õhtul Eesti vastu platsile jooksma, saab temast läbi aegade vanim Belgia koondislane. Seni kuulus see au Jan de Bie’le, kes kandis koondisesärki 38 aasta ja 30 päeva vanuselt. Belgia ja Eesti MM-valikmäng algab Brüsselis Kuningas Baudouini staadionil täna õhtul Eesti aja järgi kell 21.45.


description: Inglisma kõrgliigas mängisid Põhja-Londonis asuvad suured konkurendid Londoni Arsenal ja Tottenham Hotspur 1:1 viiki.

title: Arsenal ja Tottenham leppisid Põhja-Londoni derbis viiki

maintext:
Skoor avati avapoolaja viimasel minutil, kui Spursi kaitsja Kevin Wimmer saatis Arsenali kaitsjate surve all olles palli oma väravasse. Spurs viigistas aga 51. minutil, kui penalti realiseeris Harry Kane.
Liigatabelis on Arsenal 24 punktiga kolmas, punkt rohkem on Londoni Chelsea. Ka Manchester City on kogunud 24 punkti, täna Watfordi võõrustaval Liverpoolil on samuti 24 punkti ja võimalus tõusta võidu korral tabelijuhiks. Tottenham on 21 punktiga viiendal kohal.


authors:
Ats Kuldkepp
Adam Davy Pa Wire Pa Images

description: Londonis peetaval meeste tennise aastalõputurniiril jõudis esimesena finaali šotlane Andy Murray, kes oli äärmiselt tasavägises heitluses üle Kanada esindajast Milos Raonicist.

title: Ülipingelise matši võitnud Murray pääses aastalõputurniiril finaali


description: Korvpalli Euroliiga tiitlikaitsja Moskva CSKA kohtub vahelduseks Euroopa tipptiimidele homme Ühisliigas Eesti meistri Kalev/Cramoga, aga hinnaalandust kalevlastele ei tehta.

title: Galerii: Tallinnasse saabunud Moskva CSKA Kalev/Cramole hinnaalandust ei tee


description: Eesti võrkpallikoondislaste Martti Juhkami ja Renee Teppani koduklubi Innsbrucki Hypo Tirol ületas Meistrite liigas esimese takistuse, võites ka korduskohtumises Iisraeli meeskonna Akko Mate-Asher Hapoeli. Järgnevalt läheb Austria meister kokku Oliver Venno kunagise koduklubi VfB Friedrichshafeniga.

title: Juhkami ja Teppani koduklubi jõudis Meistrite liigas järgmisse ringi

maintext:
Infoneti president Andrei Leškin: rahvus pole tähtis, kui mängija on professionaalne
Alles neli aastat tagasi kõrgliigasse tõusnud Infoneti klubi krooniti laupäeval esimest korda Eesti jalgpallimeistriks. Suur roll selles on klubi presidendil Andrei Leškinil, kes eelistab ise püsida varjus ning lasta kõneleda klubi tegudel. Kes ta on ja miks kulutab ta eduka IT-firma vedamise kõrvalt märkimisväärselt palju aega ühe jalgpalliklubiga tegelemisele? Enne intervjuuga alustamist teeme selgeks veel ühe asja: kas Andrew Leshkin, nagu seisab tema visiitkaardil, või Andrei Leškin? «Andrei Leškin. Kasutan teist nimekuju vaid välismaa tööpartneritega suhtlemiseks, on lihtsam. Aga see pole oluline teema,» naeratab Leškin.


description: Eesti üheksandaks täringujalgpallimeistriks tuli Tallinna Levadia jalgpallur Marek Kaljumäe, kes alistas finaalmängu lisaajal Tallinna Flora poolehoidja Mati Kesaväli 4:2. Poolfinaalis oli Kaljumäe üle 2009. aasta meistrist Aivar Pohlakust 3:1. Kolmanda koha mängus alistas jalgpalliajakirjanik Andres Must Pohlaku 6:1.

title: Levadia poolkaitsja krooniti täringujalgpallis Eesti meistriks

maintext:
40 osavõtja seas oli ka mängu patroon Mart Poom, kes kuulus A-alagrupis kolme 7 punkti kogunud mängija hulka, kuid jäi surnud ringis kolmandaks ja play-off'ist välja. Turniiri külaliseks oli Hendrik Sal-Saller, kelle saldoks jäi seekord üks viik ja kolm kaotust.
Koos Marek Kaljumäega osales Premium liigast kokku seitse pallurit. Alagrupist said edasi ka Karl Mööl Nõmme Kaljust, kes ainsana võitis kõik neli alagrupimängu, kuid tee tõusis püsti kaheksandikfinaalis, kus ta kaotas Päärn Volkile 3:0 eduseisust üleminutitel 3:4. Markus Poom Florast jäi kaheksandikfinaalis 2:7 alla hilisemale võitjale Marek Kaljumäele.
Andre Järva Nõmme Kaljust suutis vältida alagrupis viimast kohta ning kogus võidu ja viigi. Sama saldoga jäi Pavel Marin oma alagrupis Levadiast viimaseks. Nagu ka Brent Lepistu Florast, kes sai punkti viigi eest ning Hindrek Ojamaa, kes kaotas kõik neli mängu.
Tulemused
A-alagrupp
Indrek Nuume 4 2 1 1 9-7 7 Päärn Volk 4 2 1 1 16-8 7 Mart Poom 4 2 1 1 10-10 7 Inga-Gretel Linkgreim 4 1 2 1 7-7 5 Vosem Nol 4 0 1 3 9-19 1
Võrdsete punktide korral arvestati omavahelist mängu (omavahelisi mänge).
B-alagrupp
Karl Mööl 4 4 0 0 14-3 12 Katrin Maivel 4 1 2 1 7-9 5 Mehis Sarrapik 4 1 1 2 7-6 4 Meelis Kalda 4 0 3 1 6-8 3 Žurawski 4 0 2 2 6-14 2
C-alagrupp
Mati Kesaväli 4 2 1 1 14-13 7 Marek Kaljumäe 4 2 0 2 15-12 6 Gren Hõbemägi 4 2 0 2 13-13 6 Jaan Jalas 4 2 0 2 10-13 6 Erki Kilu 4 1 1 2 11-12 4
Võrdsete punktide korral arvestati omavahelist mängu (omavahelisi mänge).
D-alagrupp
Markus Poom 4 3 1 0 13-10 10 Raily Anter 4 2 1 1 15-13 7 Kait Talve 4 2 0 2 8-9 6 Henrik Hõbemägi 4 1 2 1 8-7 5 Hindrek Ojamaa 4 0 0 4 8-13 0
E-alagrupp
Andres Must 4 2 1 1 7-8 7 Sander Jürjens 4 2 1 1 11-5 7 Kaupo Õismaa 4 1 2 1 10-10 5 Andre Järva 4 1 1 2 7-12 4 Krista Meri 4 1 1 2 11-11 4
Võrdsete punktide korral arvestati omavahelist mängu (omavahelisi mänge).
F-alagrupp
Siim Kera 4 2 1 1 9-12 7 Anni Koppel 4 2 1 1 7-6 7 Margo Noode 4 2 1 1 7-5 7 Semmo Juks 4 1 2 1 14-11 5 Brent Lepistu 4 0 1 3 9-12 1
Võrdsete punktide korral arvestati omavahelist mängu (omavahelisi mänge).
G-alagrupp
Kirsika 4 2 1 1 13-9 7 Aivar Pohlak 4 2 0 2 13-11 6 Kert Rannu 4 2 0 2 10-14 6 Senaator 4 2 0 2 7-11 6 Pavel Marin 4 1 1 2 13-10 4
Võrdsete punktide korral arvestati omavahelist mängu (omavahelisi mänge).
H-alagrupp
Rein Väin 4 3 0 1 12-12 9 Anni Rahula 4 2 1 1 12-8 7 Tomi Rahula 4 2 0 2 10-10 6 Lauri Juursoo 4 1 2 1 10-10 5 Hendrik Sal-Saller 4 0 1 3 9-13 1
1/8-finaalid
Indrek Nuume – Katrin Maivel 4:7
Mati Kesaväli – Raily Anter 2:1
Andres Must – Anni Koppel 5:4
Kirsika – Anni Rahula 4:1
Päärn Volk – Karl Mööl 4:3
Marek Kaljumäe – Markus Poom 7:2
Sander Jürjens – Siim Kera 5:2
Aivar Pohlak – Rein Väin 5:4
Veerandfinaalid
Katrin Maivel – Mati Kesaväli 0:1
Andres Must – Kirsika 4:3
Päärn Volk – Marek Kaljumäe 4:6
Sander Jürjens – Aivar Pohlak 0:3
Poolfinaalid
Mati Kesaväli – Andres Must 4:3
Marek Kaljumäe – Aivar Pohlak 3:1
3.-4. koha mäng
Aivar Pohlak – Andres Must 1:6
FINAAL


description: Juhtivad antidopingu agentuurid kohtusid 26. oktoobril Saksamaal Bonnis, et kinnitada reformide vajalikkust antidopingu valdkonnas. Eesti Antidoping toetab agentuuride ühisavaldust.

title: Eesti Antidoping kinnitab reformide vajalikkust

maintext:
Kohtumine oli järelkajaks kogunemisele Kopenhaagenis, kus tehti esimesed ettepanekud antidopingu valdkonna rangemaks reguleerimiseks, vahendab Eesti Antidopingu kodulehekülg.
Teise kohtumise korraldas Saksamaa riiklik antidopingu organisatsioon NADA. Arutellu olid kaasatud juhtivad antidopingu agentuurid üle maailma, sh Austraalia, Austria, Kanada, Horvaatia, Taani, Soome, Belgia Flaami kogukond, Prantsusmaa, Iirimaa, Jaapan, Holland, Uus-Meremaa, Norra, Poola, Puerto Rico, Sloveenia, Lõuna-Aafrika, Rootsi, Šveits, Suurbritannia, Ameerika Ühendriigid. Üks arutelu eestvedajaid on iNADO (riiklike antidopingu agentuuride katusorganisatsioon), mille liikmeks on ka Eesti Antidoping.
Allpool on ametlikus pressiteates toodud seisukohtade eestikeelne kokkuvõte. Huvilised saavad lugeda ingliskeelse ametliku pressiteate täisteksti.
Juhtivad antidopingu agentuurid leiavad oma ühisavalduses, et:
– vajalik on eristada antidopingu valdkonna erinevaid funktsioone. Eraldi tuleb hoida jälitustegevust, testimist ning tulemuste haldamist, et vältida võimalikke huvide konflikte. Samas on oluline säilitada koostöö antidopingu hariduse, rahastamise ning taustainfo kogumise vahel.
– spordijuhid ei peaks olema otseselt seotud antidopingu täitevtasandiga. Ükski antidopingu organisatsiooni eestvedaja ega otsustaja ei tohiks olla vahetult seotud spordiorganisatsiooni või ürituse korraldaja otsustamistasandiga.
– professor Richard McLareni sõltumatu raporti tulemused on oluline saavutus Venemaa riiklikult toetatud dopingusüsteemi avastamisel. Raportisse tuleb suhtuda täie tõsidusega ning teha sellest vajalikud järeldused, sh kaaluda täiendavate sanktsioonide sisseviimist maailma dopinguvastasesse koodeksisse.
– vihjete andjaid ehk informaatoreid (whistleblowers) on vaja kaitsta ning toetada.
– küberrünnaku rühmituse Fancy Bears tegevus on taunitav ning sportlaste delikaatsed isikuandmed vajavad tugevamat kaitset.
– oleks vajalik kohtumine WADA täitevkomitee liikmete ja ROKi presidendi Thomas Bach’iga tagamaks ülemaailmse dopinguvastase võitluse tõhustamine ning arutamaks võimalusi luua sõltumatu dopingukontrolliüksus.


authors:
Kaarel Täll
Foto
Martin Meissner Ap

description: Teisipäevase jalgpalli Meistrite liiga mänguõhtu kõige veidramaks vastasseisuks kujunes Dortmundi Borussia ja Varssavi Legia vaheline matš. Lõpuks sai Dortmund kodumurul kirja 8:4 võidu. Borussia peatreener Thomas Tuchel tunnistas, et kuna sarnast mängu pole Meistrite liigas varem toimunud, siis on seda ka keeruline analüüsida.

title: Borussia treener 8:4 võidust: sürreaalne

maintext:
Tuchelil on õigus: mitte kunagi varem polnud Meistrite liiga mängus 12 väravat löödud. Väravasadu algas pihta juba mängu alguses, 24 minutiks oli seis 3:2, 32. minutiks 5:2. «See oli sürreaalne. Ma pole kunagi varem midagi sellist näinud. Sellist asja ei olegi kunagi varem juhtunud, seega on asja keeruline analüüsida,» rääkis Tuchel.
Borussia peatreener polnud loomulikult rahul oma meeskonna kaitsemänguga. «Tegime liiga palju vigu, kuid suutsime lõpuks võita. Mul oli Roman Weidenfellerist kahju (Dortmundi väravavaht – toim).»
Legia ründaja Aleksandar Prijovic tunnistas, et Legia võib nelja löödud väravaga rahule jääda. «Dortmund on maailma üks premaid klubidis, seega tähendab nelja värava löömine meie jaoks palju,» ütles kaks väravat löönud mees. «Kindlasti on need kaks väravat mu karjääri ühed tähtsamad.»


description:
I

Inglismaal treeniv ujuja Kregor Zirk oli võistlustules Millfieldi kooli ujulas toimuval Briti edela piirkonna talvistel meistrivõistlustel. 17-aastane ujuja oli suurepärases hoos ning ujus uue Euroopa hooaja tippmargi ning 4 uut Eesti hooaja tippmarki. Lisaks pälvis noormees kuus alavõitu.

title: Võimsas hoos Kregor Zirk püstitas Inglismaal uue Euroopa hooaja tippmargi


description: Eesti Jalgpalli Liit otsustas täna pärast Kadrioru staadioni muruväljaku olukorraga tutvumist, et koduse meistriliiga viimase vooru kohtumine Levadia ja Flora vahel peetakse Lilleküla kunstmuruväljakul ehk Sportland Arenal.

title: Ametlik kinnitus: ilmataat pagendab Levadia-Flora ülitähtsa mängu kunstmurule

maintext:
Viimaste päevade lumesadu ja öised külmakraadid on muutnud Kadrioru muruväljaku olukorra mängu pidamiseks sobimatuks – tänahommikuse seisuga oli väljakul 12 sentimeetri jagu lund. See tähendab, et Premium liiga viimase vooru kõik viis kohtumist toimuvad kunstmurul. Juba varem oli selge, et kunstmurul peetakse Nõmme Kalju ja Infoneti vaheline mäng, sest Kalju koduväljak Hiiu staadionil on just selle kattega.
Hooaja viimase vooru eel on tiitlikonkurentsis veel kolm meeskonda – Infonet juhib tabelit kahe punktiga Levadia ja Kalju ees. Liidrist nelja punktiga maha jääval Floral pole enam võimalust mullust tiitlit kaitsta, küll aga vajavad nad viimasest kohtumisest Levadia vastu võitu, et kindlustada koht esikolmikus, mis annaks tulevaks hooajaks pääsme eurosarja.
Enne viimast vooru on võimalusi palju – Infonet tuleb võidu korral kindlasti meistriks ja võib tiitlit tähistada ka viigi korral, ent viimast vaid juhul, kui samal ajal peetav Levadia-Flora kohtumine ei lõpe Levadia võiduga. Kui Levadia võidab ja Infonet viigistab, lõpetatakse võrdsetel punktidel, mis tähendab, et nende kahe vahel ootab ees lisamäng.
Ent lisamängule võivad jõuda ka Kalju ja Levadia – seda juhul, kui mõlemad oma kohtumise võidavad. Kui Kalju alistab Infoneti ja Levadia ei suuda Florast jagu saada, kroonitakse meistriks Kalju.
Premium liiga viimase vooru kohtumised algavad laupäeval kell 13.05, Postimees näitab otsepildis Levadia-Flora vastasseisu.


description: Tartu JK Tammeka ja Tallinna FC Flora jõudsid kokkuleppele jalgpallur Martin Milleri üleminekus. Kokkuleppe tulemusena omandas FC Flora JK Tammekalt Martin Milleri mängijaõigused.

title: Tammeka noor mängumees siirdub Florasse

maintext:
JK Tammeka juhatuse liikme Indrek Koseri sõnul tunti Milleri vastu huvi mitmest Eesti ja välismaa klubist, vahendas Tammeka koduleht.
«Meie soov oli, et Tammeka kasvandik teeks oma karjääri seisukohast parima ja läbimõelduima otsuse,» rääkis Koser, kelle sõnul on Tammekal plaan jõuda Premium liigas medalikonkurentsi samm-sammult. «Kuna Miller on valmis võitlema juba uuel aastal Eesti kõige kirkamate medalite nimel, leidsime, et tema üleminek on õige nii mängija kui klubi seisukohast,» lisas juhatuse liige.
Tammeka kasvandik Miller debüteeris sinivalgete eest Premium liigas 2014. aastal. Kolme liigahooajaga käis Miller platsil 76 mängus ja lõi 4 väravat. Selle ajaga edenes Miller ka Eesti U19 koondisest Eesti U21 koondisesse, kus ta on löönud 9 mänguga ühe värava.
«Soovin tänada Tammekat, kes on mind hoidnud oma tiiva all pea 15 aastat. Jään igatsema suurepäraseid meeskonnakaaslasi ja pühendunud treenereid, kes on vorminud minust jalgpalluri. Veel tahan südamest tänada Tammeka kogukonda, fänne, kes on mind toetanud nii heas kui halvas. Aitäh teile kõigile koosveedetud toredate aastate eest! Edu ja õnne Tammekale!» rääkis Tammeka.


description: Koduses käsipalli meistriliigas kohtusid täna HC Tallas ja Viimsi.

title: Viimsi alistas võõrsil Tallase


description: Volkswageni meeskonna jaoks jääb sel nädalavahetusel sõidetav Austraalia ralli viimaseks etapiks WRC-sarjas ja tiimi juht Sven Smeets andis sõitjatele käsu, mille järgi tuleb võidusõit Austraalias tingimata võita.

title: Volkswageni käsk sõitjatele Austraalia ralli eel: sarjast tuleb lahkuda suure pauguga

maintext:
WRC-sarjast lahkuva Volkswageni meeskonna sõitjad Sebastien Ogier, Jari-Matti Latvala ja Andreas Mikkelsen lähevad Austraalia etapile vastu karmi käsuga, mida Smeets Autosport.com väljaandele selgitas. «Meie sõitjatele on ainult üks juhis ja see on see, et tuleb see ralli võita,» teatas Smeets.
«Muidugi pidin neile ütlema, et võitjaid saab olla vaid üks, kuid jah, tiimi eesmärk on võita see ralli ja lahkuda sarjast korraliku pauguga. Samas ei ole see midagi erilist, sest igal rallil on meie eesmärgiks olnud võit. Loomulikult on siin olla väga emotsionaalne, aga oleme oma tegemistele keskendunud,» lisas Volkswageni meeskonna juht.


description: Bulgaarias sulgpalli võistkondliku EM-valikturniiril on Eesti ühe võidu kaugusel finaalturniiri pääsmest. Teisel võistluspäeval alistasid Eesti sulgpallurid kindlalt 5:0 Fääri saarte võistkonna.

title: Eesti sulgpallikoondis võitis Fääri saari ja võitleb finaalturniiri koha eest

maintext:
Kõik mängud võideti kahes geimis ning võidupunktid tõid Raul Must ja Getter Saar üksikmängudes, Kristin Kuuba ja Mihkel Laanes segapaarismängus, Kristin Kuuba ja Helina Rüütel naiste paarismängus ning Kristjan Kaljurand ja Raul Käsner meeste paarismängus.
Homme, kui mängitakse võõrustaja Bulgaariaga, seisab Eesti võistkonnal ees otsustav kohtumine pääsu eest 12 riigi hulka, kes võistlevad veebruaris Poolas finaalturniiril. Bulgaaria ja Eesti vastasseisus on maailma edetabeli punktide alusel soosik Bulgaaria. Nii naiste üksikmängus kui paarismängus kuuluvad bulgaarlannad Euroopa tippu ja maailma edetabelis top 30 sekka. Seetõttu on Eesti suurem lootus Bulgaaria vastu võtta punktid eeskätt meeste üksikmängus ja paarismängus ning tõenäoliselt otsustavaks kujunevas segapaarismängus.


description: Koduses korvpalli meistriliigas peeti täna kaks mängu.

title: Avapoolaja Valgale kaotanud Kalev/Cramo teenis napi võidu


description: Kirjastaja ja mälumängija Tauno Vahter käis Poolamaal vaatamas Kostja Vassiljevi mängu. Tagasi tuli ta võimsa emotsiooni ja kasulike näpunäidetega. Poolas nähtust ja kuuldust kirjutas ta ajakirja Jalka veergudel.

title: Kostjal külas ehk Bialystokis Jagiellonia mängul

maintext:
Hea jalgpalliemotsiooni hankimiseks tuli mõte külastada hoos oleva Konstantin Vassiljevi mängu Poola liigas. Jagiellonia mängib Bialystokis (häälda: [biavõstok]), mis on oma 300 000 elanikuga Kirde-Poola suurim linn. Eestlastele on Podlaasia pealinn tuntud rohkem läbisõidukohana Leedu poolt tulles, kuid viimastel aastatel on Jagiellonia ehk Jagana tegemist Poola jalgpalli ühe tõusva klubiga. Hooajast 2007/2008 on mängitud Ekstraklasas ja seni on parimaks tulemuseks jäänud ülemöödunud hooaja pronksmedalid.
Praktilise poole pealt on Bialystoki külastades pisut tüütu fakt, et peale umbes kümnetunnise autosõidu pole Eestist minekuks mingeid tõsiseltvõetavaid variante. Poola teede seis on paranenud, kõige kehvem on olukord hoopis Leedus – Kaunase ja Bialystoki vahelise lõigu läbimiseks soovitaks võimaluse korral planeerida pühapäeva või pimedamat aega, et vältida rekade jada.
Poolas mänge külastades on omapäraks üsna karm pileti ostmise kord. Piletid on odavad, suurusjärgus viis kuni kümme eurot, ning lastel alla euro. Küll aga tuleb enne pileti ostmist end registreerida süsteemis, kirja pannakse sinu nimi, aadress ja isikut tõendava dokumendi number, ning kõik piletid on nimelised. Pileteid saab osta registreerimise järel netist või ka kassadest kohapeal, aga siis tuleb end seal registreerida ja mängupäeval võtab kõik aega. Nõuete taga on aastatetagused suuremad rahutused ja ultrate löömingud, mille tõttu hakati korra majja löömiseks karmimaid meetmeid kasutama. Vahepealne Poola fännide halb maine tegi aga vaatajanumbritele tõsise karuteene ning sageli on staadionid pooltühjad.
Bialystokki kohale jõudes sai kohe kinnitust, et maailm on väike. Hotelli sisenedes selgus, et samas peatub ka Jagiellonia meeskond, ning mõne minuti pärast astus uksest sisse ka Vassiljev ise. Tervitasime, Kostja päris, kas meil ikka piletid on, ja soovisime mänguks edu. Veel järgmise päeva hommikulgi sai üksteisele linnatänaval käega viibata, kodune!
Bialystoki peatänav on kena, aga lõputult palju seal teha ei ole. Mängule läksime igaks juhuks kohale paar tundi enne algust, et mugavasse kohta parkida, kuigi piisanud oleks ilmselt ka tunnist. Bialystoki linnale kuuluv 2014. aastal valminud staadion asub umbes kolm kilomeetrit kesklinnast ning mahutab pisut üle 22 000 pealtvaataja. Enne mängu tehti üsna korralik turvakontroll, kuna mängule oli antud kõrgema kategooria turvahoiatus eelmise aasta Jagiellonia ehk Jaga ja Wisla mängu suurema tulevärgi ning Jaga ja Legia mängul toimunud kakluste tõttu (Legia omad varastasid Jaga lippe). Klubi oli politsei otsuse pärast väga pahane, sest seetõttu tuli tellida kohale mitusada turvameest rohkem kui tavapäraselt ning see lisakulu olevat võrdunud kogu noortesüsteemi ühe kuu kuludega. Lisaks keelati sel mängul õllemüük ja mõned halvemast küljest tuntud fännid said sisenemiskeelu – sisenedes tuleb uuesti näidata ID-kaarti ning seejärel skaneerida pilet ribakoodilugejas. Seest on linnastaadion väga modernne ning ruumi on kenasti. Ultrate koor võttis laulud üles umbes pool tundi enne mängu algust, kuid tõrvikute ja püroga sel aastal keegi vehkima ei kukkunud.
Kui pool tundi enne algust olid tribüünid üsna hõredad, siis mängul selgus, et pealtvaatajaid oli 18 600, mis oli igati soliidne tulemus. Selle mänguga tõusis Jaga kogu Poola liiga selle hooaja suurima vaatajate arvuga klubiks. Jagiellonia puhul on kiidetud oskust sotsiaalmeedias ja ümbruskonnas uusi fänne leida, tegu on ühe vähese selgelt kasvava pooldajaskonnaga Poola klubiga, kindlasti aitas kaasa ka asjaolu, et klubi oli enne mängu algust tabelis jagatud esikohal. Publikut vaadates võis näha väga erinevaid inimesi, ultrad olid tavapäraselt otsatribüünil, pered pigem keskel. Põhimõttelise erinevusena meie mängudest tooks esile selle, et oli üsna palju ka vanemate meesterahvaste seltskondi – meil on selliseid gruppe näha rohkem ehk kergejõustiku- või korvpallimängudel, mis näitab, et see vanuserühm on meil jalgpallile kaduma läinud põlvkond.
Enne avavilet toimunud mängijate tutvustamisel läks staadioni diktor karjumisega nii hoogu, et mõneks ajaks ütles helisüsteem üles, aga Vassiljevit tervitas publik tormiliselt.
Kunagine Sergei Pareiko koduklubi elab praegu üle raskeid aegu, fännidega ollakse põhjalikult tülis ning klubi on tabelis viimane. Niisiis kohtusid tabeli liider ja latern ning Jaga võidu ootus oli suur.
Publikus Vassiljevi särgiga inimesi eriti ei näinud, aga fännatakse teda küll, väiksed lapsedki rääkisid “Kosta-Kosta” (Poolas öeldakse “Kosta”). Jaga peatreener Michal Probierz oli väga emotsionaalne, õiendas ja žestikuleeris iga asja peale, samas kui vastaste treener istus vaikselt oma koha peal. Jagiellonial õnnestus 12. minutil vastaste kaitse prohmakast juhtima minna, kui Ukraina koondislase Dmitro Homtšenovski löögist veeres pall aeglaselt tagumise posti kõrvale. Peab tunnistama, et individuaalsetelt oskustelt ei jätnud Jaga väga sügavat muljet, aga tegu on ühtlase võistkonnaga, mis mängib praegu hea tundega. Vassiljevi roll näis olevat üsna vaba, sest kuigi ta on mänguskeemis paigutatud paremründajaks, liikus ta tegelikult palju ringi, sageli oli ründajate taga, siis aga jälle nihkus puhtaks ründajaks. Tundus, et treenerile läheb Vassiljevi arvamus korda, sest ka platsi äärest arutas treener korduvalt temaga midagi. Kuigi Vassiljevil tekkis paar korda ka üksikläbimurde võimalus, ei olnud tal selleks ehk piisavat kiirust, eelkõige on ta ka klubis rünnakute ehitaja ja söötja, peale selle andis kõik nurga- ja karistuslöögid ja lööb penalteid. Mängu ajal liikusid läbi ridade korjanduskarpidega Jaga ultrad, aga jäi natuke arusaamatuks, kas nad kogusid raha sümbolite, heategevuse või millegi kolmanda jaoks, igatahes olid nad väga süstemaatilised.
Kui juba hakkas tunduma, et täna ei ole Kostja kõige parem päev, ja pallid kippusid kõrgele minema, sai ta 73. minutil kasti serval palli ning lõi selle üles taha nurka! Staadion rõkkas, hüüti Vassiljevi nime ja tuli tunne, et see sõit läks ikka asja ette! Mängu lõpus suutsid Wisla omad ühe tagasi lüüa ja treener otsustas viis minutit enne lõppu Kostja kaitsja vastu välja vahetada. Tekkis veel pinge ja vastastikused rünnakud, mille krooniks oli Jagielloniale antud penalti, mille aga Wisla väravavaht tõrjus – ilma vahetuseta oleks lööja üsna kindlalt olnud Kostja. Neli minutit lisaaja kannatusi lõppes siiski Jaga 2 : 1 võiduga ning sellega tõusti tänu paremale väravate vahele uuesti Ekstraklasa liidriks, ühtlasi püstitati kogu liiga tänavuse hooaja pealtvaatajate rekord ning Konstantin Vassiljev tõusis kuue värava ja kolme sööduga väravalööjate tabeli liidriks – midagi enamat oli sellelt külastuselt raske tahta!
Wisla aga jäi tabelis viimaseks, juba kolm punkti eelviimasest maas. Kui vile kõlas, jooksis meie mees väravavahti kallistama ning Kostja juurde omakorda tema viieaastane tütar Valeria, kes kandis nagu isagi särki numbriga 5. Ilmselgelt on Vassiljev Jagiellonias oma koha leidnud, loodetavasti näeme sama sära veel ka koondises.
Jalka vanemaid numbreid näeb: http://www.jalgpall.ee/jalka.php


authors:
Ats Kuldkepp
Tairo Lutter

description: Täna korvpalli Ühisliigas Kalev/Cramot 87:68 võitnud Moskva CSKA peatreener Dimitrios Itoudis ütles pärast kohtumist, et kuigi Kalev tegi südi partii, polnud täna paremas meeskonnas kahtlust.

title: CSKA peatreener: ründasime meelega Sokku, Arbetit ja Harperit

maintext:
«Olime paremad ja väärisime igati võitu. Võitsime poolaja 13 punktiga ja see otsustas sisuliselt mängu saatuse. See on minu kolmas aasta Ühisliigas ja Kalev/Cramo võitleb alati kõvasti ja annab endast maksimumi. Nende tugevus tuleb esile just meeskonnana, mitte individuaalselt,» leidias kreeklane kiidusõnu ka kalevlaste aadressil.
Suurim vahe seisnes täna toores jõus ja seda toonitas peale kohtumist ka Itoudis. «Teadsime, et Kalev/Cramo jookseb väga hästi kiirrünnakutesse ja neile meeldib mängida lahtist mängu. Meie proovisime kasutada oma ülekaalu korvi all ja 17 ründelauda näitab, et saime sellega hakkama. Ründasime spetsiaalselt Sten Sokku, Gregor Arbetit ja Demonte Harperit, et nende vead täis teha. Korvpall ei koosne ainult punktide viskamisest, sellised detailid on väga tähtsad,» selgitas ta.
CSKA jätkab Ühisliigas täiseduga, võidetud on kõik kuus kohtumist. Kalev/Cramo on võitnud kuuest matšist kaks.


description: Eesti jalgpallikoondise poolkaitsja Konstantin Vassiljev lausus enne homset MM-valikmängu Belgiaga pressikonverentsil, et ei lase end meelitada vastaste peatreeneri Roberto Martinezi sõnadest, mille kohaselt on just Vassiljev Eesti kõige ohtlikum mängija, kellele tuleb eraldi tähelepanu pöörata.

title: Vassiljev Belgia peatreeneri kiitusest: sõnad on sõnad, ta on viisakas inimene

maintext:
«Arvan, et Belgia koondis tahab meid väga palju suruda ja meile üldse mitte eriti palli anda. Peatreener on viisakas inimene ja annab au ka vastasele, aga sõnad on sõnad. Meiegi austame oma vastast ja anname endast parima, et Hazard või de Bruyne ei lööks meile väravat,» sõnas Vassiljev.
Belgia ajakirjanikud meenutasid, et just Vassiljev lõi kaheksa aastat tagasi Eesti 2:0 võidumängus Belgiale värava ja andis teisele tabamusele söödu – kas ta suudab ette kujutada, et midagi sarnast võiks korduda? « Võin muidugi ette kujutada, aga see pole sama Belgia mis kaheksa aasta eest. Oli külm õhtu, kummalgi polnud midagi mängus. Seda on raske korrata, aga mõistagi püüame,» lausus Vassiljev.
«Tunne ei ole teistsugune kui tavaliselt, aga ei maksa varjata, et mäng on ikka eriline. Kõik teavad, kes on homme favoriit. Ainult kaitses istumine ei anna mitte midagi, tuleb otsida oma väikeseid võimalusi,» lisas Eesti mängumootor.
Väravavaht Mihkel Aksalu ei ole Eden Hazardi, Romelu Lukaku ega Kevin de Bruyne peatamisele kulutanud rohkem aega kui mõne teise vastase puhul. «Nagu alati enne koondisemänge käime üksipulgi läbi vastaste ründemängijad. Eeltöö on tehtud – mis nende tugevused on, mida nad tavaliselt teevad. Aga iga mäng on erinev, võib juhtuda mida iganes. Oleme valmistunud nii palju kui võimalik,» sõnas Aksalu, soovimata enda rolli üle tähtsustada.
«Väravavahi roll on tähtis nagu igal teisel mängijal, kaitsetöö algab eest ründajatest. Ega neilgi ei tule lihtne päev. Meie kaitsemäng on võimalik ainult ühtse meeskonnana, ma ei tõstaks ennast liialt esile,» ütles Aksalu. «Ei usu, et saame mängule pingevabalt minna, pinge peaks ikka lõpuni sees püsima. See annab lisajõudu. Tahame näidata, et oleme parem meeskond kui oleme varem selles tsüklis olnud!»


description: Lõppenud hooajal Rio olümpiamängudel kuuenda ja Euroopa meistrivõistlustel neljanda koha saanud kaugushüppaja Ksenija Balta ütles ETV hommikusaates «Terevisioon», et jääb oma hooajaga rahule, vahendab ERR Sport.

title: Ksenija Balta: minu jaoks jäi vahepeal aeg seisma

maintext:
«Ühtpidi on see hooaeg läinud kõige paremini, ma olen kolmel tiitlivõistlusel olnud lõppvõistlusel, suutsin võistelda paljudel rahvusvahelistel võistlustel ja olla konkurentsis. Loomulikult jäävad alati minu eesmärgiks kõige kõrgemad kohad – muidu see poleks ju mina,» lausus teisipäeval 30-aastaseks saanud Balta, kes tunneb ennast sellest numbrist nooremana.
«Need aastad, mis ma puudusin võistlusareenilt – minu jaoks jäi sellest hetkest aeg seisma ja nüüd ma tulin tagasi. Sisuliselt tunnen ma ennast mitte 30-, vaid 25-aastasena. Iseenesest on see vaid number,» sõnas ta.


description: Eesti koondis peab kaks eksootilist maavõistlust, kus vastaseks on esmalt Saints Kitts ja Nevis ning seejärel Antigua ja Barbuda. Eesti koondise koosseisus on 21 mängijat, kelle seas nii kogenud mehi kui ka mitu võimalikku debütanti.

title: Eksootilistele maavõistlustele sõitva Eesti koosseisus on neli võimalikku debütanti

maintext:
Kogenumatest mängijatest sõidavad maavõistlustele Ats Purje (58 mängu ja 8 väravat), Gert Kams (45 mängu ja 2 väravat), Karol Mets (33 mängu), Henri Anier (31 mängu ja 6 väravat) ning Sergei Mošnikov (25 mängu ja 1 värav). Vigastuse tõttu jäid eemale Sander Puri ja Dmitri Kruglov.
Potentsiaalseid debütante on neli: Trevor Elhi, Pavel Dõmov, Martin Miller ja Janar Toomet. Koondis alustab pikka reisi 15. novembril, peatudes esmalt Londonis, kust läheb otselend Kariibi mere saartele.
Saint Kitts ja Nevis - Eesti maavõistlus toimub kohaliku aja järgi 19. novembril kell 20.00 (Eesti aja järgi 20. novembril kell 02.00 öösel), Antigua ja Barbuda - Eesti maavõistlus kohaliku aja järgi 22. novembril kell 19.00 (Eesti aja järgi 23. novembril kell 01.00 öösel).
Saint Kitts ja Nevis asub FIFA edetabelis 73. ning Antigua ja Barbuda 82. kohal, Eesti paikneb hetkel 119. tabelireal.
Eesti koondise koosseis:
Väravavahid
Marko Meerits (26.04.1992) – Rakvere JK Tarvas 4/0
Andreas Vaikla (19.02.1997) – IFK Norrköping (SWE) 1/0
Kaitsjad
Gert Kams (25.05.1985) – Tallinna FC Flora 45/2
Nikita Baranov (19.08.1992) – Tallinna FC Flora 13/0
Markus Jürgenson (09.09.1987) – Tallinna FC Flora 8/0
Joonas Tamm (02.02.1992) – Tallinna FC Flora 6/0
Vladimir Avilov (10.03.1995) – Tallinna FC Infonet 2/0
Karl Mööl (04.03.1992) – Nõmme Kalju FC 1/0
Hindrek Ojamaa (12.06.1995) – Tallinna FC Levadia 1/0
Trevor Elhi (11.04.1993) – Nõmme Kalju FC 0/0
Poolkaitsjad ja ründajad
Ats Purje (03.08.1985) – Nõmme Kalju FC 58/8
Karol Mets (16.05.1993) – Viking Stavanger (NOR) 33/0
Henri Anier (17.12.1990) – Kalmar FF (SWE) 31/6
Sergei Mošnikov (07.01.1988) – Tallinna FC Infonet 25/1
Rauno Sappinen (23.01.1996) – Tallinna FC Flora 10/0
Pavel Marin (14.06.1995) – Tallinna FC Levadia 5/0
Brent Lepistu (26.03.1993) – Tallinna FC Flora 2/0
Artjom Dmitrijev (14.11.1988) – Nõmme Kalju FC 1/0
Pavel Dõmov (31.12.1993) – Tallinna FC Infonet 0/0
Martin Miller (25.09.1997) – Tartu JK Tammeka 0/0
Janar Toomet (10.08.1989) – Nõmme Kalju FC 0/0


authors:
Kaarel Täll
Eesti Veemoto Liit

description: Eesti Veemoto Liit võttis hooaja kokku ja autasustas oma parimaid sportlasi. Hooajal 2016 võitsid Eesti veemotosportlased kokku 19 tiitlivõistluste medalit, neist viis maailmameistritiitlit ja kolm Euroopa meistritiitlit.

title: Veemoto hooaeg: 19 medalit ja üliedukad noored


description: Luksemburgis koos istunud 37. Euroopa Võrkpalli Konföderatsiooni (CEV) Peaassambleel allkirjastati sponsorleping CEV ja Venemaa Hoiupanga vahel. Tegemist on Ida-Euroopa suurima pangaga. Eesmärgiks on võrkpalli arendamine ja propageerimine kõikides Euroopa riikides ning jõuda selleni, et igas liikmesriigis kuuluks võrkpall viie populaarsema spordiala hulka. Uue väljundina on esile kerkimas lumevõrkpall.

title: Lumevõrkpall liigub taliolümpia suunas

maintext:
Rahvusvahelisi võistlusi lumel peetakse juba mõnda aastat, tiitlivõistlusteni pole veel jõutud. CEV kinnitas järgmise hooaja võistlusprogrammi, esimesed Euroopa karikavõistluste (Eurotour) etapid peetakse 2017. aastal Itaalias, Prantsusmaal, Šveitsis, Austrias, Tšehhis, Sloveenias ja Liechtensteinis, vahendab volley.ee.
Lumevõrkpalli paarismängu reeglid on enam-vähem sarnased suvise rannavõrkpalli reeglitega. Esimesed Euroopa meistrivõistlused on kavas 2019. aastal. Aleksei Verbov, Londoni olümpiavõitja saalivõrkpallis, on öelnud: «Usun, et lumevõrkpall lisatakse millalgi taliolümpiamängude kavva.» Eestis peeti teadaolevalt esimene (mitteametlik) lumevolleturniir 1999. aasta märtsis Pirita rannas - võidu said Ela Lillemaa – Tiina Talv ja Margus Niinemägi – Argo Arak, tollased Eesti tippmängijad liivavolles.


description: FC Barcelona jalgpalliklubi ajaloo üks tähtsamaid figuure Pep Guardiola avaldas tulevikus klubi presidendiks loota pürgivale Gerard Piquele toetust.

title: Guardiola valiks Pique Barcelona presidendiks


description: Täna toimus tenniseaastat kokkuvõttev üritus, kus Eesti tipud andsid oma tegemistele hinnangu ning vaatasid tulevikku.

title: Galerii: Tenniseaasta kokkuvõte: kehva loosiõnnega esireket, kahemees ja poisike

maintext:
Hetkel WTA edetabelis 109. kohal olev Anett Kontaveit tõdes, et oli õpetlik aasta, kuigi loosiõnn suurtuuridel jättis soovida. Kõigil neljal suure slämmi turniiril tuli juba avaringis vastu asetusega mängija. «Loosiõnnega on nagu on, eks kui tase tõuseb, siis saan ka tugevamate vastu ehk paremini mängitud ja pööran napid kaotused võitudeks,» sõnas ta.
2016. aasta kõige magusamaks võiduks peab Kontaveit endise maailma esireketi Caroline Wozniacki alistamist Nottinghami turniiril. Kõige valusam kaotus oli mängija sõnul aga US Openi avaringi kaotus Jelena Vesninale (misjärel eestlanna esisajast välja langes).
Kontaveit lisas, et koostöö treener Glenn Schaapiga sujub hästi ja samm arengus on tehtud. «Olen saanud palju kogemusi, terve aasta naiste tuuril mängida saanud. Kõiges on mingi edasiminek toimunud, füüsilise poole pealt ja muus ka ning sellega olen väga rahul. Samas peab ka kõikide elementidega veel vaeva nägema,» rääkis ta.
Meeste esinumber Jürgen Zopp tõdes, et parimad mängud jäid aasta lõppu ja andis endale karmi hinnangu. «Aasta hindeks panen endale kahe, ei hakka mingit nelja miinust panema, kehv aasta oli,» sõnas ta. Pärast hispaanlasest treeneriga koostöö lõpetamist Zoppil hetkel treenerit pole.
18-aastasel Kenneth Raismal on käsil raske üleminekuaeg meeste sekka, ent lõppenud aastasse jäävad ka vägevad mälestused: oktoobri lõpus võitis ta esimese täiskasvanute turniiri (Paf Openi Tartus) ning suvel krooniti ta paarismängus Wimbledoni võitjaks. «Edasiminek on olnud eelkõige füüsilse poole pealt, mäng peab meeste seas muutuma veel agressiivsemaks. Muutused on juba toimunud, aga edasiminek peab jätkuma. Praegu olen veel poisike, pean meheks saama,» rääkis Raisma.


description: Jalgpalli Meistrite liigas teenis C-alagrupis magusa võidu Manchester City, kes alistas koduväljakul 3:1 FC Barcelona.

title: Fotod: ManCity ja Guardiola said FC Barcelona üle magusa võidu

maintext:
Samad meeskonnad olid vastamisi olnud ka alagrupiturniiri eelmises voorus ning toona teenis Barcelona 4:0 võidu. Tänane tulemus oli magus ka ManCity peatreenerile Pep Guardiolale, kes omal ajal tüüris just Barcelonat.
Tänases kohtumises asusid samuti juhtima katalaanid, kui 21. minutil lõi värava Lionel Messi. Poolajale mindi aga juba viigiseisul, kuna tabamuse sai kirja Ilkay Gündogan.
Teisel poolajal tõid Cityle võidu Kevin de Bruyne 51. minuti tabav karistuslöök ning Gündogani teine tabamus 74. minutil.
C-alagrupis on Barcelona 9 punktiga endiselt liider. ManCity on teisena kogunud 7 silma. Samas grupis on veel Mönchengladbachi Borussial 4 ja Glasgow Celticul 2 punkti.
Teisipäevased mängud Meistrite liigas
A-alagrupp
Ludogorets – Londoni Arsenal 2:3
Väravad: 12. Jonathan Cafu, 15. Keserü - 20. Xhaka, 42. Giroud, 88. Özil
Basel – PSG 1:2
Väravad: 76. Zuffi 43. Matuidi, 90. Meunier
Tabeliseis: 1. Londoni Arsenal 10 punkti, 2. PSG 10, 3. Basel 1, 4. Ludogorets 1.
B-alagrupp
Besiktas – Napoli 1:1
Väravad: 78. pen Ricardo Quaresma - 82. Hamšik
Lissaboni Benfica – Kiievi Dinamo 1:0
Värav: 45.+2. Salvio
Tabeliseis: 1. Lissaboni Benfica 7 punkti, 2. Napoli 7, 3. Besiktas 6, 4. Kiievi Dinamo 1.
C-alagrupp
Mönchengladbachi Borussia – Glasgow Celtic 1:1
Väravad: 32. Stindl - 76. pen Dembele
Manchester City – FC Barcelona 3:1
Väravad: 40., 74 Gündogan, 51. De Bruyne - 21. Messi
Tabeliseis: 1. FC Barcelona 9 punkti, 2. Manchester City 7, 3. Mönchengladbachi Borussia 4, 4. Glasgow Celtic 2.
D-alagrupp
Madridi Atletico – Rostov 2:1
Väravad: 28., 90.+3. Griezmann - 30. Azmoun
PSV – Müncheni Bayern 1:2
Väravad: 14. Arias - 34. pen, 74. Lewandowski
Tabeliseis: 1. Madridi Atletico 12 punkti, 2. Müncheni Bayern 9, 3. Rostov 1, 4. PSV 1.
Enne mänge:
Barcelona ja Manchester City olid vastamisi ka eelmises voorus, kui Barcelona teenis koduväljakul 4:0 võidu. Toonases matšis lõi võitjate ridades kolm väravat Lionel Messi ning korra oli täpne ka Neymar.
Toonasele matšile vajutas pitseri ManCity väravavahi Claudio Bravo punane kaart 53. minutil. Kohtumine lõppes aga võrdsetes koosseisudes, kuna kaks kollast kaarti teenis Barcelona kaitsja Jeremy Mathieu.
Barcelonal on tänaseks mänguks kadusid veel – vigastustega on väljas Andres Iniesta, Gerard Pique ja Jordi Alba.
«Teame, et peame tegema võitmiseks ideaalse mängu,» tõdes endine Barcelona ja praegune ManCity juhendaja Pep Guardiola. «Kui me seda ei suuda, siis peame vastast õnnitlema ja keskendume järgmisele mängule Mönchengladbachiga. Mängisime Camp Noul hea esimese poolaja, kuid nende ääreründajad on peaaegu pidurdamatud.»
«Ootan samasugust mängu nagu eelmisel korral. Ma arvan, et nad ei saa olla võrreldes eelmise korraga pressingul agressiivsemad. Tahame lõpetada alagrupi esimese kohaga. Peame mängima hästi nii palliga kui ka pallita,» lisas Barcelona juhendaja Luis Enrique.
Kolme vooru järel hoiab C-alagrupis Barcelona 9 punktiga esikohta. ManCity on 4 silmaga teine, Mönchengladbachi Borussia 3ga kolmas ja Glasgow Celtic 1ga neljas.
Tänased mängud Meistrite liigas
A-alagrupp
Ludogorets – Londoni Arsenal
Basel – PSG
B-alagrupp
Besiktas – Napoli
Lissaboni Benfica – Kiievi Dinamo
C-alagrupp
Mönchengladbachi Borussia – Glasgow Celtic
Manchester City – FC Barcelona
D-alagrupp
Madridi Atletico – Rostov
PSV – Müncheni Bayern
Tabeliseisud 4. vooru eel
A-alagrupp: 1. Londoni Arsenal 7 punkti, 2. PSG 7, 3. Basel 1, 4. Razgradi Ludogorets 1.
B-alagrupp: 1. Napoli 6 punkti, 2. Besiktas 5, 3. Lissaboni Benfica 4, 4. Kiievi Dinamo 1.
C-alagrupp: 1. FC Barcelona 9 punkti, 2. Manchester City 4, 3. Mönchengladbachi Borussia 3, 4. Glasgow Celtic 1.
D-alagrupp: 1. Madridi Atletico 9 punkti, 2. Müncheni Bayern 6, 3. Rostov 1, 4. PSV 1.


description: Mitmed mainekad väljaanded teatasid täna kindlas kõneviisis, et Volkswageni meeskond taandub käimasoleva hooaja järel WRC-sarjast. See tähendab, et tööta jääb ka neljakordne maailmameister Sebastien Ogier. Mõnede spekulatsioonide kohaselt võib Ogier liituda M-Spordi tiimiga, M-Spordiga on teatavasti seostatud ka Ott Tänakut.

title: Tänak võib hakata rallimaailma valitsejaga ühes tiimis sõitma

maintext:
Tänak on tänavu näidanud DMACKi tiimi ridades suurepärast kiirust ning juba mitu kuud on spekuleeritud, et eestlane sõidab järgmisel hooajal taas M-Spordi kirjadega masinas. M-Spordi esindustiimis on Tänak sõitnud ka 2012. aja 2015. aastal.
Kuna Ogier jääb tööta, siis on juba välja ujunud ka erinevad spekulatsioonid tema tuleviku kohta. Räägitud on neljast erinevast versioonist. Ühe arvamuse kohaselt võib tänavu endale neljanda MM-tiitli kindlustanud 32-aastane prantslane üldse karjääri lõpetada.
Mainitud on ka võimalust, et ta võiks sõita mõne eratiimi värvides, kes paneks kokku võistlusvõimelisi tiimi just tema tarbeks.
Kõige rohkem on kõlama jäänud aga hoopis võimalused, et prantslane liitub Citroeniga või M-Spordiga. Citroeni ridades on Ogier varasemalt ka sõitnud.
Mitmel pool kirjutatakse aga Ogieri ja M-Spordi bossi Malcolm Wilsoni headest suhetest. Wilson rääkis mäletatavasti eelmisel aastal ka Eesti meediale, et võimaluse korral palkaks ta meeskonda Ogieri.
Tuntud ralliajakirjanik Colin Clark otsis aga eelmisest nädalast välja Ogieri tsitaadi, mis on tänasel päeval eriti kõnekas.
«Imetlen Malcomit. Minu üks suuremaid kahetsusi on see, et ma ei ole temaga koostööd teinud, kuid keegi ei tea, mida tulevik toob,» sõnas prantslane eelmine nädal Rally Forumile.


description: Eesti korvpalli noortekoondislane Kristian Kullamäe, kes pallib Saksamaa tugevuselt teises liigas, aitas täna oma kodumeeskonna järjekordse võiduni.

title: Kullamäe aitas Saksamaal kodumeeskonna järjekordse võiduni

maintext:
Kullamäe kodutiim Oettinger Rockets alistas 85:60 Uni Baskets Paderborni. Eesti noortekoondislane käis platsil ligi kaheksa minutit ja kogus selle ajaga saldosse 5 punkti ning ühe korvisöödu.
Oettinger on üheksast mängust kirja saanud viis võitu ja neli kaotust.


description: Eesti tõstjad panevad aasta lõpus end veel ka rahvusvahelisel tasemel proovile – detsembri keskel osaletakse Rovaniemis Soome karikavõistluste finaalis. Esmalt pidi Mart Seim samal ajal kangi tõstma Kataris ja seal lootis areenile pääseda ka Leho Pent, kuid nüüdseks on plaanid muutunud.

title: Eesti tõstjad vahetasid Katari Soome vastu

maintext:
Kataris langetati esikohapreemiat 5000 USA dollari pealt 2000 peale ja nii ei ole Seimil mõtet pikka lennureisi ette võtta. Võistlusvormi katsetavad mõlemad mehed nüüd detsembri keskpaigas Rovaniemis. Samas plaanib osaleda ka Seimi ja Pendi treeningkaaslane Eliise Peterson.
Viimasel ajal randme- ja seljavigastusega hädas olnud Seim tahab Soomes eelkõige võistlusolukorras proovida kahe sõrmega lukku. Seni kasutas eestlane kolme sõrmega lukku. «Kui on hea tunne, siis võib ka rekordit proovida,» lisas ta.
Rovaniemi võistluse järel plaanivad mõlemad mehed osaleda märtsis Eesti meistrivõistlustel, 1.–9. aprillini ootab ees juba hooaja esimene tippvõistlus ehk EM Splitis.
Tuleva aasta kõige tähtsama jõuproovi korralduses on vahepeal aga toimunud muutusi. 2017. aasta MM pidi toimuma oktoobri lõpus Malaisia linnas Penangis, kuid nagu selgus, ei olda seal võimelised tiitlivõistlust korraldama. Seega koliti MM USA linna Anaheimi, medaleid jagatakse 28. novembrist 5. detsembrini.


description: Täna lõppes tenniseturniiril Paf Open Pärnu teine võistluspäev.

title: Paf Open Pärnu turniiri teisel päeval said kaks Eesti paari edasi paarismängus

maintext:
Paarismängudes said Eestlastest edasi Vladimir Ivanov – Kenneth Raisma ja Daniil Glinka – Karl Kiur Saar.
Homme jätkatakse üksikmängude esimese ringiga. Eesti tennisistid hakkavad põhiturniiril mängima kell 12.00, esimesena astub võistlustulle Kristofer Siimar, kelle vastaseks on Niels Lootsma. Teistes mängudes kohtub Kristjan Tamm venelase Vitali Kozjukoviga, Vladimir Ivanovi vastaseks on rootslane Milos Sekulic ja Kenneth Raisma läheb kokku Poola mängija Adam Chadajga.


description: Nõmme Kalju jalgpalliklubi sisejuurdlus tuvastas, et Kalju duubelmeeskonna eksimuses, mis langetas duubli tulevaks hoojaks Eesti tugevuselt kolmandasse liigasse ehk Esiliiga B-sse, on süüdi treener Zaur Tšilingarašvili.

title: Nõmme Kalju duubelmeeskonna suure prohmaka tegi kogenud treener

maintext:
Esiliiga üleminekumängu tulemus Tartu JK Welco ning Nõmme Kalju U21-meeskonna vahel tühistati põhjusel, et Nõmme Kalju koosseisus osales mänguõigust mitteomav mängija Henrik Pürg. Tartus peetud kohtumise võitis Kalju 3:2.
Pürg on osalenud Nõmme Kalju meistriliiga võistkonna eest alates 22. juulist rohkem kui 50% Eesti meistrivõistluste mängudest, mistõttu ei tohtinud ta juhendi kohaselt duubelvõistkonna üleminekumängus osaleda. Üleminekumängude võitjaks tunnistati Welco, kes tõuseb tulevaks hooajaks esiliigasse.
Nõmme Kalju kodulehel selgitati juhtum lahti nii:
«Nõmme Kalju viis nimetatud juhtumi asjaolude selgitamiseks läbi sisejuurdluse. Vastavalt klubisiseselt kehtivatele reeglitele vastutab mängijate kasutamise eest treener. Selliselt on klubisiseselt asjad korraldatud seetõttu, et klubi struktuuri ja ametikohtade lõikes on tegemist ainukese loogilise valikuga: meil on üle 30 treeninggrupi, mida igaüht haldab vastutav treener, kes võib vajadusel pöörduda nõu saamiseks klubi juhtkonna poole või alati ka otse Jalgpalliliitu. Käesoleval juhul oli vastutavaks treeneriks Zaur Tšilingarašvili, kes olemasoleva meilivahetuse ja asjassepuutuvate isikute ütluste kohaselt kontrollis ainult mängukeeluga mängijaid ja kasutatavat mänguvormi. Juhendi punkti 32.20, mis sätestab erandi mängijate kasutamiseks üleminekumängudes, ei kontrollitud.»
Zaur Tšilingarašvili kommentaar: «Oma 24aastase töökogemuse ajal pole mul sellist asja juhtunud. Enne mängu tutvusin juhendiga ja küsisin mängukeeluga mängijate kohta kinnituse. Kahjuks ei taibanud antud punktile eraldi tähelepanu pöörata ja selle kohta küsida. Palun oma eksimuse eest vabandust.»
Nõmme Kalju noortetöö juht Kristen Viikmäe: «Nõmme Kalju teeb juhtumist oma järeldused. Kindlasti ei saa muuta põhimõtet, et lõplikuks vastutajaks jääb treener, kuid võibolla saab klubi appi tulla, et aidata treeneritel nn „erijuhtumite“ korral erandite rägastikus orienteeruda, näiteks täpsustades siseprotseduurides, milliseid juhendi punkte enne mängu kindlasti kontrollida tasuks. Vabandame ka omalt poolt kõigi poolehoidjate ees ja tegutseme suunas, et tulevikus selliseid olukordi ennetada.»


description: Eesti käsipalli meistriliigas läksid täna vastamisi tabeli viies meeskond Tapa ja seitsmendal ehk viimasel kohal asuv Aruküla. Kohtumise võitis seisuga 24:19 Tapa.Võitjate poolt viskas Martin Adamson üheksa väravat, Aruküla resultatiivseimaks oli viie tabamusega Kristjan Järv.

title: Postimehe otsepilt: Tapa alistas kodusaalis Aruküla


description: Esimest korda eurosarjas osalev TLÜ/Kalevi korvpallimeeskond peab täna FIBA Europe Cupi I-grupis esimese kodumängu, kui Saku suurhallis võetakse vastu Rumeenia keskmik Tirgu Mures. Kell 19.00 algavat kohtumist näitavad otsepildis Kanal 12 ja Postimees. Ülekannet kommenteerivad Ats Kuldkepp ja Üllar Kerde, stuudiot veab Peep Pahv.

title: Postimehe otsepilt: TLÜ/Kalev kaotas eurosarjas avapoolaja kolme punktiga

maintext:
Enne mängu: TLÜ/Kalev on kaotanud mõlemad senipeetud matšid. Võõrsi jäädi alla nii tänasele vastasele Tirgu Muresile 58:70 kui ka Leedu klubile Prienai 61:104. Rumeenia meeskond jäi samuti Prienai vastu tõsisesse hätta ja kaotas Leedus peetud kohtumise 61:99.
Et «väike Kalev» teeb kaasa kolmeliikmelises grupis, pole edasipääsulootused päris kadunud. Selleks tuleb täna Tirgu Mures alistada vähemalt 13 punktiga ja loota, et Prienai paneb Rumeenia meeskonna paika ka võõrsil. Teine variant oleks alistada mõlemad vastased, aga Prienai paistab olevat võrreldes TLÜ/Kalevi ja Tirgu Muresiga teisest klassist.
Võrreldes avamänguga on Kalevi koosseis mõnevõrra õhukesem, sest klubi peatreener Kalle Klandorf saatis koju ameeriklased Khyle Marshalli ja Josiah Heathi. Välismaalastest on alles 183 cm pikkune kanadalane Jahmal Jones ja 208 sentimeetrine leedulane Robertas Grabauskas. Neist viimane mängis Kalevis ka hooajal 2014/2015.
FIBA sarjas on kalevlaste senine skooriliider olnud Janis Vahter keskmiselt 11 punktiga, Grabauskas on maha võtnud 9,5 lauapalli ja Jones on jaganud kaaslastele keskmiselt kuus resultatiivset söötu.
Tirgu Muresis on rumeenlaste osakaal üsna väike. Liidriks on Ghana päritolu ameeriklasest mängujuht Alhaji Mohammed, kelle vend on kauaaegne NBA korvpallur Nazr Mohammed. Lisaks on suur vastutus kunagisel lätlaste suurlootusel Ernests Kalvel ja montenegrolasel Goran Martinicil.
Alhaji Mohammed (vasakul) mängis hooajal 2014/2015 teises Rumeenia klubis Ploiesti Asesoftis, kus vastamisi mindi ka Krasnodari Lokomotiv-Kubani ja Leedu staari Mantas Kalnietisega (paremal). Foto: Scanpix
TLÜ/Kalevi viimane I-grupi mäng Prienaiga peetakse 22. novembril samuti Saku suurhallis.


authors:
Kaarel Täll
Timo Anis

description: Austraalia ralli avapäeval näitas suurepärast sõitu Volkwageni meeskonda kuuluv norralane Andreas Mikkelsen, kes võitis 11 kiiruskatsest viis ja hoiab üsna kindlalt liidrikohta. Tema edu meeskonnakaaslase Sebastien Ogieri ees on 15,4 sekundit, kolmandana kihutav Thierry Neuville (Hyundai) kaotab Mikkelsenile 22,5 sekundit. Dmacki meeskonna Fordil sõitev Ott Tänak hoiab kaheksandat kohta (+1.30,6).

title: Video: Mikkelsen kihutab lepingu suunas

maintext:
Mikkelseni jaoks on tegemist väga tähtsa võidusõiduga. Tal pole järgmiseks hooajaks ühegi meeskonnaga lepingut ning Austraalias on võimalik näidata, mis klassist mehega tegu on.
Kui Volkswagen teatas, et nad järgmisel hooajal enam MM-sarjas ei osale, siis hakkasid meedias levima erinevad kuulujutud Sebastien Ogieri ja Jari-Matti Latvala tuleviku kohta. Mikkelsen jäi justkui tagaplaanile ning kuskilt pole läbi käinud, milliste tiimidega norralane läbirääkimisi peab. «Mina keskendun praegu ainult Austraaliale. Kui see tehtud saab, siis hakkame tuleviku suunas vaatama. Ega Monte Carlo pole enam kaugel,» ütles Mikkelsen.
Ralli avapäeva kokkuvõte:


description: Korvpalli Euroliigas oli tänase mänguõhtu hilisemas osas kavas kolm mängu.

title: Euroliiga: Belgradi meeskond sai napi võidu, Maccabi alistas Fenerbahce


description: Võrkpalli Meistrite liiga teise eelringi korduskohtumises Tallinna Selveri ja Belgradi klubi Crvena Zvezda vahel asus avamängu kodus 3:2 võitnud Selver võõrsil 2:0 juhtima, kuid kaotas seejärel mängu 2:3 (22, 18, -22, -11, -12) ja lõpuks ka edasipääseja otsustanud kuldse geimi 8:15.

title: Vassiljev valusast kaotusest: võib-olla mõnel hetkel mõtlesime, et võidame 3:0

maintext:
«Võib-olla mõnel hetkel me mõtlesime, et võidame neid 3:0 ja nii tundus ka minevat, ent vastaste teine diagonaalründaja (Aleksandar Gmitrović) hakkas väga hästi mängima ja nad surusid meid serviga, mis osutus lõppkokkuvõttes ka õigeks taktikaks,» vahendab volley.ee Selveri juhendaja Rainer Vassiljevi sõnu.
Eesti meeskonna peatreeneri välja toodud võtmemängija kommenteeris ise kohtumist järnevalt: «Võti oli see, et me ei andnud alla. Andsime endast kõik kuni lõpuni välja ja oleme võidu igati ära teeninud. Lisaks toetasid fännid meid väga kirglikult.»
Lincoln Williams tõi tavapäraselt Selveri parimana 27 punkti, Oliver Orav lisas 15 ja Mihkel Tanila 10 punkti. Crvena Zvezda edukaim oli 19 punktiga Dušan Stojsavljevic.
Kuigi Meistrite liigas tuli valusat kaotust tunnistada, ei ole Selveri eurohooaeg veel läbi. Mängud jätkuvad astme võrra madalamal ehk CEV karikasarjas, kus 1/32-finaalis minnakse vastamisi Henri Treiali koduklubi ČEZ Karlovarskoga. Esimene mäng toimub Tšehhis 7. detsembril, korduskohtumine peetakse Eestis ajavahemikul 20.-22. detsember.


description: Võrkpalli Balti liiga käimasoleva nädala ainsas kohtumises läksid vastamisi Järvamaa Võrkpalliklubi ning TTÜ. Kodus mänginud Järvamaa sai kindla 3:0 võidu ja vastastele loovutati geimides vastavalt 13, 22 ja 23 punkti. Ühtlasi oli see Järvamaa jaoks tänavuse Balti liiga hooaja avavõit.

title: Järvamaa alistas TTÜ ja sai Balti liigas esimese võidu

maintext:
Järvamaa ei ole sel hooajal Balti liigas veel võidurõõmu tunda saanud – seni on kaotatud mõlemad kohtumised ja tabelis ollakse veel viimase meeskonnana nullipoisid. Turniiritabelis on Järvamaa viimane ehk 14.
TTÜ on alustanud võrreldes vastastega paremini, kuid kolmest mängust on kirjas siiski ainult üks võit. Kolme mänguga on teeninud kolm punkti, mis annab tabelis 10. koha.
Postimees.ee toob pühapäeval kell 17.00 algava matši otsepildis vaatajateni. Kohtumine peetakse Paides E-Piima Spordihallis.
Balti liiga turniiritabelis jagavad liidrikohta Tallinna Selver, Flamingo Volley SM Tauras ja Bigbank Tartu, kes kõik on võitnud neli mängu ja kogunud 11 punkti.
Balti liiga turniiritabel:
1. Tallinna Selver 11 punkti/4 mängu
2. Flamingo Volley SM Tauras 11/4
3. Bigbank Tartu 11/4
4. Rakvere Võrkpalliklubi 8/4
5. Pärnu Võrkpalliklubi 7/3
6. SK Jekabpils Luši 7/4
7. Elga Master Idea SM 6/4
8. Poliurs/Ozolnieki 3/3
9. VK Biolars/Jelgava 3/4
10. TTÜ 3/4
11. ASK/Kuldiga 3/4
12. Ezerzeme/DU 1/4
13. RTU/Robežardze 1/3
14. Järvamaa Võrkpalliklubi 0/2


description: Jäähokiliigast NHL rääkivate artiklite pealkirjad on alanud hooajal vallutanud soomlasest imelaps Patrik Laine. Noormängijate draft'is teisena valitud 18-aastane Tampere noormees kostitas viimati Winnipeg Jetsi 8:2 võidumängus Dallas Starsi kolme väravaga ja tegi seeläbi midagi niisugust, mida pole NHLi sajandipikkuse ajaloo jooksul varem suutnud mitte ükski noormängija.

title: Soome imelaps püstitab NHLis rekordeid ja kimbutab legende

maintext:
Nimelt pole enne soomlast suutnud mitte keegi jõuda oma debüüthooajal vaid 14 mänguga kahe kübaratrikini. Kui aga vaadata, et Laine on esimese 14 mänguga saanud kirja juba 11 väravat, olid sellest paremad numbrid viimati ette näidata legendaarsel Aleksei Jašinil. Venelane alustas sama võimsalt hooaega 1993-94.
Eriti muljetavaldavad on Laine numbrid tema vanust silmas pidades. Viimati viskas enne 19. sünnipäeva NHLis kaks kübaratrikki Trevor Linden, kes sai sellega hakkama 1988. aasta novembris. Enne 19. sünnipäeva pole aga paremat mängude-väravate saldot NHLi ajaloos kirjas mitte kellelgi, seni olid vastavas tabelis esikohal legendaarsed Steve Yzerman ja Dale Hawerchuk. Mõlemad said esimese 14 kohtumisega kirja 9 väravat.
Winnipeg on saanud NHLi läänekonverentsis kuus võitu ja kaheksa kaotust (neist ühe lisaajal) ning püsib praegu viimasena kohamängudele viival kaheksandal tabelireal.


description: Korvpalli Euroliigas jätkab kaotusteta seeriat Moskva CSKA, kes sai koduväljakul jagu Madridi Realist 91:90. Esimese võidu kirjutas tabelisse Istanbuli Galtasaray, kes alistas Pireuse Olympiakose 89:87.

title: Moskva CSKA võitis põnevusmängu Madridi Realiga ning jätkab Euroliigas täiseduga

maintext:
Avaveerandi 9 punktiga kaotanud CSKA näitas teisel veerandil suurepärast mängu ning läks poolajapausile 49:38 eduseisus. Teist poolaega mängis paremini aga Madridi klubi ning mängu lõpp kujunes põnevusetenduseks. CSKA superstaari Nando de Colo pallikaotus andis Madridi Realile kolm sekundit enne lõppu seisul 91:88 võimaluse mäng viigistada, kuid Sergio Llulli teele saadetud kolmene ei tabanud. Jonas Maciulis sai küll lauapalli ning tabas lähiviske, kuid selle tulemus oli vaid kosmeetiline ning CSKA sai punktilise võidu.
Mängu parimaks valitud De Colo viskas 28 punkti, tabades sealjuures kriitilisel hetkel otsustavad vabavisked. Milos Teodosic mängis koguni 34 minutit ning sai selle ajaga kirja 15 silma. Kaotajate parim oli 21 punkti visanud Sergio Llull. Madridi Realile oli kaotus eurohooaja teine, võite on neil neli.
«Alustasime lohakalt, aga tulime tagasi. Oleksime mängu ka varem võinud ära kindlustada, aga läks nagu läks. Lõpuks on tähtis ikkagi võit,» rääkis De Colo mängujärgselt kiites ka vastasmeeskonda.
CSKA peatreener Dimitrios Itoudis õnnitles meeskonda Euroliiga kuuenda võidu puhul. «Õnnitlen meeskonda võidu puhul, aga tegemist on siiski maratoniga ning peame olema targad. Täna kulutasime lolluste pärast palju energiat, kuid suutsime lõpuks kaotusseisust välja tulla. Siit tuleb jätkata.»
Ka Istanbuli Galatasaray ja Pireuse Olympiakose mängu lõpplahendus selgus viimasel minutil. Kahepunktilise võidu 89:87 kirjutas tabelisse Galatasaray, kes mängis lõppfaasis tulega. Nimelt oli 8 sekundit enne mängu lõppu seisul 89:87 Vladimir Micovil võimalik Istanbuli klubi võit kindlustada, kuid ta eksis mõlemal vabaviskel. Lauapalli sai Olympiakos, kuid Georgios Printezise kolmene läks mööda. Olympiakose Vassilis Spanoulis sai veel ühe võimaluse kolmesega mänguvõit tuua, ent temagi eksis.
Olympiakos sai Euroliigas kolme võidu kõrvale kolmanda kaotuse, Galatasaray jaoks oli võit esimene, viis varasemat mängu on kaotatud.


description: Madridi Reali jalgpallimeeskonna staar Cristiano Ronaldo, kes täna allkirjastas klubiga uue viieaastase lepingu, teatas oma kõnes, et kavatseb karjääri jätkata ka pärast 2021. aastat.

title: Realiga lepingut pikendanud Ronaldo: see ei jää mu viimaseks lepinguks

maintext:
Täna Reali kodustaadioni Santiago Bernabeu presidendiloožis allkirjastatud lepingu järel selgitas Ronaldo, kes uue kontrahti järgi mängib Madridi meeskonnas aastani 2021, et kavatseb selle lepingu lõppemise järel edasi mängida.
«Olen alati öelnud, et see klubi on mu südames ja see on minu jaoks väga unikaalne hetk, et saan veel viis aastat siin mängida. Aga see ei jää minu viimaseks lepinguks, see on selge, sest viie aasta pärast kavatsen samamoodi jätkata,» rääkis Ronaldo.


description: Haapsalus Endel Nelise nimelises vehklemishallis peetud Eesti juunioride karikavõistlustel epees, saavutasid esikohad neidudest Karoliine Loit (Tallinna Mõõk) ja noormeestest Andzej Gedzo (SBSK Draakon).

title: Loit ja Gedzo krooniti juunioride karikavõitjaks

maintext:
Neidude epee finaalis alistas Loit torgetega 15:8 Liza Manajenkova (SBSK Draakon). Kolmandad kohad teenisid Carmen-Lii Targamaa (En Garde) ja Anna Vuorinen (HFM) Soomest. Eelnevalt poolfinaalis alistas Manajenkova 15:10 Vuorineni ja Loit 15:13 Targamaa. Kokku osales 25 vehklejat.
Noormeeste epees jõudsid 27 vehkleja konkurentsis finaali Gedzo ja Klim Gusarov (Tallinna Mõõk). Gedzo võidunumbrid finaalis olid 15:8. Kolmandad kohad saavutasid Ruslan Eskov (Tartu Kalev) ja Maksim Serhovets (SBSK Draakon). Poolfinaalis alistas Gedzo torgetega 15:7 Eskovi ja Gusarov oli 15:13 parem Serhovetsist.


description: Kristjan Kanguri koduklubi Varese sai Itaalia korvpalliliigas valusa kaotuse, jäädes lisaajal 77:79 alla Avellino Sidigasile. Kangur andis omalt poolt Varese päästmiseks kõik, tabades 15 sekundit enne normaalaja lõppu kaugviske, mis viigistas seisu.

title: Kangur tabas Itaalias jälle tähtsa kolmese, kuid Varese ei pääsenud kaotusest

maintext:
Lõpuks jäi Kanguri arvele 7 punkti ja 3 lauapalli. Varese resultatiivseimana tõi Christian Eyenga 20 punkti, Eric Maynor lisas 15 punkti. Avellino parim oli 16 punktiga Adonis Thomas, Joe Ragland lisas 14 ning Kõrõlo Fesenko ja Marques Green kumbki 12 punkti.
Liigatabelis jätkab Avellino teisel kohal, Varese on 16 meeskonna seas kuue vooru järel kahe võidu ja kahe kaotusega 13. kohal.


authors:
Kristjan Jaak Kangur
Youtube Ekraanitõmmis Videost

description: Sportautode FIA GT sarja Macau etapp kujunes farsiks, kui esikoha sai kirja Laurens Vanthoor, kes tegelikult lõpetas sõidu pea alaspidi. Kokkuvõttes sõidetigi võidu vaid ühe ringi jagu.

title: Video: Macau võidukihutamine lõppes karmi avarii ja farsiga


authors:
Kadi Parts
Rein Säinas

description: Murdmaasuusatamise MK-sari algab juba peagi peale, kuid endiselt on mitmel Eesti tippsuusatajal allkirjastamata leping, mida suusaliit enda poolt tahab sportlastega sõlmida.

title: Vaata lepingut, mis on ajanud suusaliidu ja sportlased tülli

maintext:
Endiselt pole lepingule alla kirjutanud kaheksa Team Haanja liiget: Marko Kilp, Raido Ränkel, Triin Ojaste, Algo Kärp, Aivar Rehemaa, Alvar Johannes Alev, Karel Tammjärv ja Andreas Veerpalu. Sportlaste väitel on tegemist neid orjastava lepinguga, suusaliidu peasekretär Tõnu Seil on varasemalt Postimehele kinnitanud, et orjastamist pole. «Lepingus on kirjas üldised asjad, et sportlane ei tohi rikkuda üldtunnustatud reegleid. Ainus sanktsioon on seotud dopinguga, mingist suukorvistamisest pole juttu,» väitis Seil mõni aeg tagasi Postimehele.
Tutvu lepinguga, mis suusaliidu ja sportlased tülli ajas, siit.


authors:
Postimees Sport
Margus Ansu

description: Eesti korvpalli meistriliigas lähevad täna kell 19.00 vastamisi liiga liidrid Tartu Ülikool ja Rapla Avis. Postimees hoiab lugejaid mängu tulemusega kursis.

title: Otse: korvpalli meistriliigas lähevad vastamisi liidrid Tartu ja Rapla


description: Ott Kiivikas võistles sellel nädalavahetusel Hispaanias toimunud kulturismi maailmameistrivõistlustel ning saavutas kuni 85 kg kaaluvate meeste hulgas neljanda koha.

title: Kiivikas: elu parim võistlus, mis jääb veidi kripeldama

maintext:
Kiivikas oli ühtlasi kõrgeima koha saanud eurooplane oma kategoorias, jäädes alla kolmanda koha saanud Kuveidi sportlasele Nasser Alsayyedile, teiseks tulnud Omaani esindajale Haitham Al-Zaidjalile ja MM-tiitli võitnud iraanlasele Sajad Niknampurile.
Kiivika jaoks oli tegemist senise karjääri parima tulemusega. «Eks see tekitab veidi vastakaid tundeid. Kuna jäin esimesena medalist ilma, siis jääb see veidi kripeldama. Samas oleks imelik öelda, et ma pole elu parima võistlusega rahul,» rääkis Kiivikas Postimehele. «See näitab, kui tihe see konkurents on. Käisin 17. korda MMil ja alles esimest korda tõusin esinelikusse.» Tema senine parim koht oli viies.
39-aastane Kiivikas usub, et tulevikus toob ta koju ka MMi medali. «Olen oma tasemelt tõusnud maailma täielikku tippu ja ei jää muud üle, kui ka 18. korda MMile minna. Tean, et heal päeval võin medali võita. Juba sellel korral tundsin võistluse eel, et võin kõigist jagu saada.»
Kiivika jaoks olid need järjekorras 17. maailmameistrivõistlused ning varasemalt oli ta jõudnud 11. korral esikümnesse, kolmel korral (2004., 2013. ja 2015. aastal) finaalidesse.


description: Slovakkia hokikoondise endine liige Marek Svatoš suri kõigest 34-aastasena. Mehe surma põhjused pole teada.

title: Hokimaailm leinab noorelt surnud slovakki

maintext:
Svatoš alustas profikarjääri 1999. aastal ning jõudis esmakordselt NHLi 2003. aastal, kui liitus Colorado Avalanche’iga. Ta jäi klubisse kuni 2010. aastani ning hiljem esindas slovakk veel Omski Avangardi, Nashville Predatorsit, Ottawa Senatorsit, Bratislava Slovanit ja Kosicet. Karjääri lõpetas ta 2014. aastal.
Slovakkia koondisega saavutas ta 2006. aasta olümpial viienda koha, 2010. aasta MMil jäädi 12. kohale.
Svatoši endine meeskonnakaaslase Joe Sakici sõnul oli slovaki puhul tegemist suurepärase meeskonnakaaslasega. «Kogu Avalanche’i organisatsioon on leinas,» teatas praegu klubi mänedžeri rolli pidav mees. «Marek oli imeline inimene, andekas hokimängija ja suurepärane meeskonnakaaslane. Meie mõtted ja palved on tema abikaasa ja laste juures.»
Svatoš viskas oma NHLi karjääri jooksul kokku 102 väravat ja sai kirja 77 söödupunkti.


description: Eesti jalgpallikoondise endisest peatreenerist Magnus Pehrssonist võib saada valitseva Rootsi meisterklubi Malmö FF juhendaja, teatab kohalik meedia.

title: Rootsi meedia: Pehrssonist saab riigi meisterklubi Malmö peatreener

maintext:
Nimelt ei jätkanud Malmö hoolimata tiitlist koostööd taanlasest treeneri Allan Kuhniga ja 40-aastane Pehrsson on hetkel väidetavalt kõige tõenäolisem vaba ametikoha ülevõtja, kirjutas Soccernet.ee.
«Praegu on palju spekulatsioone ja kuulujutte. Ma ei kommenteeri neid ega ütle midagi klubide kohta. On loomulik, et on spekulatsioonid, kuna ma ei treeni hetkel kedagi. Mida ma saan öelda, on see, et olen kohtunud mitmete klubidega,» lausus Pehrsson Expressenile.


description: Eesti jalgpallikoondise koosseisus on eelseisvaks MM-valikmänguks Belgiaga 25 mängijat. Kohtumine toimub 13. novembril Brüsselis.

title: Mööl sisse, Sappinen välja: Reim avaldas Eesti koosseisu mänguks Belgiaga

maintext:
«Praegu on koondise nimekirjas 25 meest, kellest kõik Brüsselisse ei sõida. Nimekirjas on ka paar mängijat, kelle tervislik seisund ei ole hetkel sada protsenti kindel. Koguneme koondisega teisipäeval ja meil on piisavalt aega, et olukorda jälgida ja teha lõplik valik,» selgitas peatreener Martin Reim.
Võrreldes Gibraltari ja Kreeka valikmängudega on koondisesse kutsutud Nõmme Kalju äärekaitsja Karl Mööl ja taas teenis kutse vahepeal koondisenimekirjadest eemale jäänud Infoneti keskkaitsja Vladimir Avilov. Puuduvad aga Flora ründaja Rauno Sappinen ning eelmise nimekirja üllatusmees, Kalju kogenud ründaja Tarmo Neemelo.
Belgia – Eesti MM-valikmäng algab 13. novembril kell 21.45 Eesti aja järgi. Otsepilti näitab Eesti Televisioon.
Eesti koondise koosseis mänguks Belgiaga:
Väravavahid
Mihkel Aksalu (07.11.1984) – Seinäjoen Jalkapallokerho (FIN) 28/0
Pavel Londak (14.05.1980) – Rosenborg BK (NOR) 27/0
Andreas Vaikla (19.02.1997) – IFK Norrköping (SWE) 1/0
Kaitsjad
Ragnar Klavan (30.10.1985) – Liverpool FC (ENG) 115/3
Taijo Teniste (31.01.1988) – Sogndal Fotball (NOR) 51/0
Gert Kams (25.05.1985) – Tallinna FC Flora 45/2
Ken Kallaste (31.08.1988) – Korona Kielce (POL) 31/0
Artur Pikk (05.03.1993) – FK BATE Borisov (BLR) 17/1
Nikita Baranov (19.08.1992) – Tallinna FC Flora 13/0
Joonas Tamm (02.02.1992) – Tallinna FC Flora 6/0
Vladimir Avilov (10.03.1995) – Tallinna FC Infonet 2/0
Karl Mööl (04.03.1992) – Nõmme Kalju FC 1/0
Poolkaitsjad ja ründajad


description: Oudenaardes toimunud cyclo-crossi sarja DVV Verzekeringen Trofee teise etapi, Koppenbergcrossi võitis Wout van Aert (Crelan-Vastgoedservice), kes on seal parim olnud kolm aastat järjest.

title: Wout van Aert võidutses kolmandat aastat järjest

maintext:
Kevin Pauwels (Marlux-Napoleon Games) kaotas 29 ja Lars van der Haar (Giant-Alpecin) 34 sekundit. Värske Euroopa meister Toon Aerts (Telenet Fidea Lions) oli neljas, jäädes van Aertist maha 46 sekundit, kirjutab Spordipartner.
Uustulnukate arvestuses startisid poisid ja tüdrukud koos ning Eesti ratturitest said Kalevi jalgrattakooli esindajad Anet Sirvel ja Kätlin Kukk vastavalt 56. ja 57. koha.
Kokkuvõttes kindlustas van Aert DVV Verzekeringen Trofee sarja kokkuvõttes liidrikohta. Järgmine etapp toimub 27. novembril Hammes.


authors:
Siim Kaasik
Mike Egerton Pa Wire Pa Images

description: Euroopa jalgpalliklubid pidasid eile mitmeid sõpruskohtumisi. Ülimalt haaravaks kujunes mäng Inglismaa ja Hispaania vahel, mis lõppes seisul 2:2.

title: Video: Inglismaa mängis Hispaania vastu mängu maha, Liverpooli tähtmängija sai vigastada


description: Kuningas Baudouini staadion, kus Eesti jalgpallikoondis kohtub homme MM-valikmängus Belgiaga, on pealtnäha ajahambast puretud, kuid peidab enda sügavustes palju põnevat.

title: Galerii: kuningas Baudouini staadion peidab väsinud välimuse taga põnevat ajalugu

maintext:
Alustuseks tuleb öelda, et erinevalt paljudest moodsatest areenidest lastakse ajakirjanikel Belgia rahvusstaadionil täiesti vabalt ringi hulkuda. Mänguks viimaseid ettevalmistusi tegevad töömehed tervitavad naeratades ja soovivad jõudu, isegi Belgia riietusruumi ukse vahelt saab sisse piiluda või käia muruplatsi servas proovimas, kui pehmed on varumeestepingid.
Staadionikoridoridest leiab palju märke staadioni ja seeläbi Belgia spordi kuulsusrikkast ajaloost. Ridamisi on seintel Belgia eri põlvkondade vutitähtede Enzo Scifo, Wesley Soncki, Filip de Wilde, Jan Ceulemansi ja Eric Geretsi raamitud-klaasitud vutisärgid.
Pronksiste käejälgedega avaldatakse austust Michel Preud'homme'ile ja Lorenzo Staelensile, aga ka näiteks pikamaajooksude kunagisele maailmarekordimehele Emiel Puttemansile ja rattatähele, viiekordsele Tour de France'i võitjale Eddy Merckxile. Huvitaval moel on äramärkimise vääriliseks peetud ka Rootsi jalgpallurit Pär Zetterbergi, kes veetis suure osa oma karjäärist Brüsseli Anderlechti ridades.


description: Vormel-1 sarjas sõitev Sauberi tiim teatas täna, et nende tiimi uueks tehniliseks direktoriks saab sakslane Jörg Zander.

title: F1 sarja viimane meeskond astus uueks hooajaks olulise sammu

maintext:
Sauber kinnitas oma kodulehel, et ka varasemalt meeskonna juures töötanud Zander asub tööle 2017. aasta algusest. Kogenud sakslasel on vormel-1 sarjast ette näidata varasem töökogemus BAR Honda, Williamsi ja Honda/Brawni meeskondade juurest.
Kui käesolevast hooajast on F1 sarjas sõidetud 19 etappi ning ees ootab veel kaks GP-d, siis Sauberi sõitjad Felipe Nasr ja Marcus Ericsson pole seni veel ühtegi punkti meeskonnale tuua suutnud ning tiimide arvestuses paikneb Sauber viimasel kohal.


description: Laagri tennisekeskuses toimunud Paf Openil oli parimas hoos hollandlane Niels Lootsma (ATP 628.), kes võitis tiitli nii paarismängus kui üksikmängus.

title: Hollandi tennisist võttis Tallinna turniirilt maksimumi

maintext:
Eestlastele on Lootsma tuttav möödunud aasta turniiridelt, kui nad Kenneth Raismaga nii Tallinnas kui Pärnus paarismängu võitsid. 22-aastane hollandlane on viimastel kuudel hästi esinenud üksikmängus. Oktoobris Tšehhis toimunud Future turniiridel jõudis ta mõlemal korral finaali ja kaotas seal napilt tšehh Petr Michnevile (ATP 328.).
Laagris oli ta finaali jõudmiseks alistanud kaasmaalase Bart Stevensi, usbeki Temur Ismailovi (ATP 533.), veerandfinaalis Vladimir Ivanovi (ATP 538.) ja poolfinaalis venelase Aleksander Vasilenko (ATP 676.). Tänases finaalis sai ta jagu ukrainlasest Marat Deviatiarovist (ATP 655.) tund ja 14 minutit kestnud mängus 6:2, 6:4. Paarismängus tuli Lootsma võitjaks koos kaasmaalasest partneri Botic Van de Zandschulpiga (ATP 517.)


description: Eesti jalgpallikoondise peatreener Martin Reim tunnistas pärast Belgialt saadud hävitavat 1:8 kaotust, et tegi taktikalisi vigu, lootes liialt palju Eesti ründemängu ehitada.

title: Reim: kõva õppetund ka mulle treenerina, läksime taktikaga alt

maintext:
«Pärast nii suurt kaotust pole muud öelda, kui et taktikaliselt läksime alt. Arvasime või lootsime, et suudame oma ideega paremini hakkama saada. Nii kiiresti ei saa kohe öelda, mida oleks täpselt pidanud teistmoodi tegema, aga see, kuidas belglased ründefaasis mängisid oli kindlasti muljetavaldav. Kõva õppetund ka mulle treenerina, olime liiga optimistlikud,» tõdes Reim.
«Võtsime enne mängu otsuse, et ei lähe ainult kaitsesse istuma, sest varem või hiljem nad leiavad momendid, kust värav lüüa. Kui me palli üldse ei hoia, kaob mäng meil täitsa ära,» selgitas Reim valitud taktikat. «Üritasime neid mingitel hetkedel ülevalt survestada, sest teadsime, et Belgia nii-öelda nõrgim lüli on kaitse, aga täna oli ka see meile liialt kõva pähkel. Me ei saanud sealt piisavalt palju palle kätte ja pigem tekitas see kaitsefaasis Belgia ründajatele suuri ruume, kus neil oli meeldiv liikuda.»
Reimi sõnul aimati seda ohtu ette, kuid otsustati ikkagi ise rünnata. «Teisel poolajal tõmbusime kompaktsemalt kaitsesse, aga nagu näha oli, muutus asi veel hullemaks, sest olime ise nii alla surutud, et ei suutnud enam palli hoida. Kui tuli ka natuke mingi väsimus, muutus kiiruste vahe veel suuremaks ja hakkasime ka väga palju individuaalselt hiljaks jääma ega jõudnud üksteist julgestama,» nentis Reim.
«Iga teine taktika olnuks parem. Loomulikult peab sellistes mängudes olema mingil määral õnne, et kõik rikošetid sisse ei läheks. Aga vastane oli ka selline, kes karistab kõik võimalused ära,» lisas Reim.
Peatreener tunnistas, et ebaõnnestunud taktikavalikust hoolimata ei olnud tal 0:3 seisult plaanis kiiret vahetust teha, sest ta ei näinud käiku, mis oleks võinud mängu kohe muutust tuua. «Kui vaadata mängijate valikut, siis ega väga palju ei olnud valikuvariante. Ütleksin isegi, et ma ei alustaks teistsuguse koosseisuga. Lihtsalt ma ei laseks nii paljudel mängijatel minna üles survet tegema. See on esimene asi, mis oleks ehk natuke päästnud. Läksime riskile, üritasime eest palli röövida, aga see eriti ei toiminud.»
Reimi sõnul jagus tal sedapuhku mehi küll ründeliini, ent mitte kaitsesse või kaitsva poolkaitsja kohale. «Pole ka mõtet teha vahetust vahetuse pärast, sellel peab olema mingi mõte taga. Teisel poolajal hakkas vasak äär põlema, kui Luts, kes on üks meie võtmemängijaid, väsis ja jõud kadus. Tagantjärgi oleks ehk võinud selle vahetuse varem teha, aga eks ikka loodud oma ründemängijatele,» arutles Reim.
Eesti on saanud sel aastal juba kolm väga suurt kaotust – suvel saadi EMi eel 0:7 saun Portugalilt, Bosniale ja Hertsegoviinale jäädi valiktsükli alguses alla 0:5 ning nüüd siis «pakk» Belgialt. Kuidas edasi minna? «Kui mingil hetkel on klassivahe nii suur, siis pole midagi teha – peame istuma suuremate jõududega kaitses. Samas oli alles ju probleem sellest, et meil oli liiga palju kaitsemängijaid,» viitas Reim eelmist peatreenerit Magnus Pehrssonit saatnud kriitikale.
«Muidugi oleksid võinud äärepoolkaitsjad olla veel kaitsvamad, oleks ehk suutnud mõne värava ära hoida, kuid siis poleks me suutnud ründefaasis niigi palju ära teha. Kindlasti on vaja, et meil oleks rohkem kui üks-kaks ründavat mängijat väljakul,» arutles Reim. «Aga kui tuleb nii palju väravaid, siis oli taktika vale – siin polegi rohkem midagi öelda.»


description: Täna selgusid sel pühapäeval algava meeste tennise aastalõputurniiri alagruppide koosseisud.

title: Selgusid tennise aastalõputurniiri alagruppide koosseisud

maintext:
Murray täidab samm-sammult brittide ootusi
Suurbritannia spordisõbrad on tükk aega oodanud, et juba igaveseks teiseks tembeldatud šotlane Andy Murray tõuseks jõulisemalt esile, aga ikka tunnistas ta liiga tihti lähikonkurentide (peamiselt Novak Djokovici, Roger Federeri ja Rafael Nadali – M. G.) paremust. Ilkujad on koguni öelnud, et niinimetatud suure neliku asemel on hoopis suur kolmik ja pool, viidates sellele, et Murray pole Djokovici, Federeri ja Nadaliga võrdväärne.


description: Möödunud suveolümpial üheks skandaalseimaks alaks osutunud poksimist tabas järjekordne tagasilöök. Olümpiapoksi eest vastutava Rahvusvahelise Amatöörpoksi Assotsiatsiooni (AIBA) vanad haavad kisti New York Timesi leheveergudel taas lahti ning alaliidus lokkav korruptsioon paistab üha kaugemale.

title: Rahvusvahelise poksiliidu vanad haavad kisti lahti


description: Islamiusku mõnitanud Suurbritannia riistvõimlejale Louis Smithile määrati selle teo eest kahe kuu pikkune võistluskeeld.

title: Islamiusku mõnitanud Suurbritannia tippsportlasele määrati võistluskeeld

maintext:
Smith mõnitas islamit koos endise riistvõimleja Luke Carsoniga ning nende tegu jäi ka videolindile. Mehed olid videot tehes purjus ning teesklesid palvetamist. Kogu tegevust saatis naer ja erinevad hüüded.
Smith tunnistas, et video avalikuks tulemise järel sai ta mitmeid tapmisähvardusi. Täna otsustas Suurbritannia võimlemisliit määrata mehele tehtud teo eest kahe kuu pikkuse võistluskeelu.
Smith on hiljem on teguviisi pärast vabandanud ning on külastanud ka mitut mošeed, et õppida rohkem islami kohta.
Rio olümpiamängudel poomiharjutuses hõbemedali võitnud britt võitis neli aastat tagasi Londoni mängudel hõbe- ja pronksmedali ning 2008. aastal Pekingis pronksmedali.


authors:
Ats Kuldkepp
Sergio Perez Reuters

description: Hispaania jalgpalli kõrgliiga tänases oodatuimas kohtumises alistas võõrsil mänginud Madridi Real suures derbis Madridi Atletico koguni 3:0.

title: Ronaldo ja Real ei jätnud kodus mänginud Atleticole mingit võimalust


authors:
Kadi Parts
Renee Kütisaar

description: Eesti naiste saalihokikoondis pidas nädalavahetusel Läti kõrgliigas kaks kohtumist.

title: Eesti naiste saalihokikoondis lõpetas nädalavahetuse suureskoorilise võiduga


description: Kolmapäeval, 23. novembril peetakse põnevuskohtumine Eesti meeste käsipalli meistriliigas, kus Kehra võõrustab eelmise hooaja hõbedameeskonda Viljandit. Mäng algab kell 19 ja kohtumisest näeb otsepilti Postimehe vahendusel.

title: Postimehe otsepilt: Kehra võõrustab tulises lahingus Viljandit


description: Eesti jalgpallikoondise kapten Ragnar Klavan nimetas 1:8 kaotust Belgiale enda karjääri üheks halvemaks mänguks, kuid rõhutas samas, et sellistest lüüasaamistest tuleb õppida.

title: Kapten Klavan: kogu see mäng jääb painama, vedasime tervet Eestit alt

maintext:
«Olen väga pettunud, väga kurb, väga vihane enda ja kogu selle õhtu peale. Mul on väga kahju. Alati, kui ma Eesti koondist esindan, annan endast kõik, sest kui lähen väljakule, esindan Eesti riiki. Selline kaotus on väga raske – oled tervet Eestit ja fänne alt vedanud. Aga see pole nii, et me läheme lõdva jalaga midagi tegema,» tõdes Klavan.
«Kogu see mäng jääb painama. Kindlasti väga paljud ootavad, et mina teatud põhjusel seda värki vean, aga seekord oli ka minu poolt üks halvemaid mänge, mida olen mänginud,» lisas Klavan.
Mis Belgia vastu valesti läks? «Mitte et mul midagi ajakirjanduse vastu oleks, aga mul on väga raske sellele küsimusele ühe lausega mingit vastust anda. Me olime halvad. Ma ei saa seda ühe lausega kokku võtta,» sõnas Klavan. «Kui vaadata mängu algust, siis kahes valikmängus järjest on meie vastu pärast esimest minutit nurgalöök. See on murettekitav situatsioon,» tõdes Klavan.
«Täna oli samuti pall [avalöögiks] meie käes ja siis peaks vastastel olema tunne, et sealt võib midagi tulla, aga oli hoopis vastupidi. See näitab natuke meie valmisolekut mänguks,» lausus Klavan. «See on peas kinni. Kõik me oskame pikka palli lüüa, kui on rahulik situatsioon, aga kui läheb veidi pingelisemaks, siis pallid enam ei lenda väga kaugele,» lisas ta.
«Ja kui pärast 25 minutit on kolm tükki juba taga, siis on mingil määral mäng mängitud. Olgu, Henri [Anieri] värav andis mingi imeväikese positiivse noodi või võimaluse, aga kui teisel poolajal lasta samamoodi kolm kiirelt ära lüüa, siis ei olegi millestki rääkida,» jätkas Klavan.
«Ma ei ütleks, et me pole üks tervik. Selles pole asi. Arvan, et see on rohkem mängijate peas kinni. Olin ise täna üks halvemaid mängijaid, minu rikošetist tuli kaks väravat ja mind joosti ära. Aga see on midagi muud. Kuidas siit edasi... ma ei tea. Võib-olla peame kogu joonise välja vahetama ja uued mehed võtma, aga meil ei ole ka sellist luksust,» sõnas koondise kapten. «Oleme kõik koos selle supi sees ja peame mingi lahenduse leidma. Me ei saa selles situatsioonis alla anda.»
Klavani sõnul peab koondis nüüd tehtud vigadest õppima. «Taktikalisi vigu oli täna palju. Kas suudame edasi liikuda või jääme samu vigu tegema? Mängu algus on peas kinni, mitte jalgades. Ega see ei muuda midagi, kui paneme 20 sprinti enne mängu juurde. Kui peas asjad ei liigu nii nagu peaksid, on see raske. Võib-olla oli liiga suur aukartus, aga lihtsate asjadega peaks ikkagi hakkama saama. Mis sest, et maailma parimad on vastas, aga peaks vähemalt oma poole pealt kaitses pika palli panema nii, et isegi kui see läheb üle jala, siis 30 meetrit auti, mitte vastasele rinna peale,» sõnas Klavan.
Koondise mängus Belgia vastu oli Klavani hinnangul nii taktikalisi kui ka individuaalseid vigu. «Kui kaheksa tükki sisse saad, ei ole see sellest, et keegi kaheksa korda eksis – on ka positsioonilised vead, keegi seisis kuskil valesti. Ja selliste algustega võid väga kiirelt mängu maha mängida, nagu Kreeka vastu oligi.»
Klavan ei olnud päris nõus peatreeneri Martin Reimi arvamusega, et Eestile maksis kätte liiga uljas mänguplaan. «Vaadates ka olukordi, kus me teisel poolajal [kaitses] istusime ja sealt samamoodi ära löödi, siis... raske nii öelda. Samamoodi oleme varasemalt kaitses istunud ja saanud häid tulemusi, aga on ka halvemini läinud. Mida ma olulisena näen, on see, et me nendest asjadest õpiksime. Et suudaksime oma pealuus läbi analüüsida ja mõelda, mida valesti tegime. Seda tahaksin mängijatele südamele panna. Täna öösel niikuinii magada ei saa, tuleb mõelda need asjad läbi,» lausus Klavan.


description: Eesti jalgpallikoondise väravavaht Andreas Vaikla tänas sotsiaalmeedia vahendusel IFK Norrköpingu fänne ja andis ametlikult märku, et vahetab koduklubi.

title: Koondise väravavaht tänas fänne ja liigub uutele jahimaadele

maintext:
Vaikla liitus Norrköpinguga 2015. aasta suvel ning krooniti möödunud sügisel ka Rootsi meistriks. Tänavu tegi ta sealses kõrgliigas kaasa 13 mängus ning hooaja lõpuks sai Norrköping kolmanda koha.
19-aastane Eesti koondise väravavaht teenis aasta esimeses pooles rohkelt mänguaega, kuna esiväravavaht David Mitov Nilsson sai raske vigastuse. Suvel liitus klubiga aga Michael Langer, kes Vaikla taas varumeheks tõrjus. Just mänguminutite vähesus on ilmselt peamine põhjus, miks noor väravavaht otsustas klubi vahetada. Eelmisel nädalal kinnitas ka Norrköpingu peatreener Jens Gustafsson, et Kanadas sündinud eestlane avaldas ise soovi meeskonnast lahkuda.
«Soovin tänada kõiki Norrköpingus veedetud aja eest. Tänud kõigile treeneritele, meeskonnakaaslastele ja eelkõige fännidele. Te olete andnud mulle unustamatuid mälestusi,» kirjutas Vaikla Instagramis.


description: Endine profirattur Thomas Dekker avaldas intrigeeriva pealkirjaga autobiograafia «Mijn Gevecht» («Minu võitlus» ehk saksa keelde panduna otsene viide Adolf Hitleri teosele «Mein Kampf»), kus räägib avameelselt karjääri jooksul toimunust. Muuhulgas tuleb juttu dopingukultuurist ja prostituutide tellimisest, kõik hollandlase kunagised kolleegid väidavad aga, et mitte midagi sellist pole kunagi juhtunud, vahendab Ilta-Sanomat.

title: Profiratturi "Mein Kampf": EPO, Ida-Euroopa prostituudid ja igahommikune süst

maintext:
32-astane Dekker sõitis aastatel 2005-08 Hollandi võistkonna Rabobank ridades, kuid 2007. aastal sattus tiim Tour de France’il suurde dopinguskandaali. Neli etappi enne tuuri lõppu viskas Rabobank ise meeskonnast välja taanlase Michael Rasmusseni, kes oli aasta jooksul korduvalt valetanud dopinguküttidele oma asukoha kohta. Rasmussen oli kõrvaldamise hetkel tuuri üldliider.
Dekker osales toona Prantsusmaa velotuuril esmakordselt ning jagas maja Michael Boogerdiga. Kogenud Boogerd õpetas noorele ametivennale, kuidas tarvitada EPOt ja teha vereülekandeid nii, et kontrollijad sellele jälile ei saaks. Pärast karjääri lõpetamist tunnistas ta avameelselt, et oli kogu aeg keelatud aineid tarvitanud.
Ühel õhtul hakkas meestel aga hotellitoas igav ja nii organiseeriti endale meelelahutust. «Algul tõime pudeli veini, aga sellest jäi väheks – juua ju võib, aga naistega on lõbusam. Tellisin netist kaks tütarlast,» kirjeldas Dekker. «Kell üks öösel ilmusidki ukse taha tüdrukud Ida-Euroopast. Olime Michaeliga mõlemad veidi pettunud, sest nad ei olnud üldse nii ilusad nagu piltidel. Lõpuks ei olnud selles midagi glamuurset – väike hotellituba keset ööd,» rääkis Dekker väljaandele Cycling Weekly. Mehed said magada kolm tundi, siis tuli jälle ärgata ja starti minna.
Enne seda tuli Boogerdil aga teha veel üks tähtis toiming. Nimelt olid tiimi arstid mõõtnud tema hemtokriti tasemeks 50% ehk täpselt lubatud normi jagu. Seetõttu pidi Boogerd süstima endale igal hommikul kell kuus füsioloogilist lahust, et hematokritinäitaja normi saada.
Jäi lõpuks ise vahele
Pärast seda, kui Rasmussen tuurilt minema löödi, tahtis kogu Rabobanki meeskond tuuri pooleli jätta. Neid sunniti aga jätkama, ehkki kõik mehed olid uudise järel esiteks suurest kurvastusest nina täis võtnud ja lisaks kõigele ka magamata. «Vedasin ennast Pariisini välja. Meile oli algselt korraldatud suur lõpupidu, aga nüüd tulime korraks hotelli fuajees kokku ja läksime siis jälle laiali. Mida sa seal ikka tähistad,» meenutas Dekker.
Järgmiseks hooajaks liitus Dekker Silence-Lotto meeskonnaga. 2009. aastal selgus aga, et temalt kaks aastat varem võetud dopinguproovis leidus EPO jälgi. Dekker sai kaheaastase võistluskeelu, kandis selle ära ja jätkas 2011. aastal sõitmist Garmini meeskonnas. Pärast mullust hooaega ei leidnud hollandlane endale uut tiimi ja otsustas tippspordist loobuda.
Boogerd lükkas kõik Dekkeri väited kategooriliselt ümber. «Olen püüdnud Thomasega poolteist aastat kontakti saada, aga tulutult. Ma pole nõus mitte ühegi asjaga, mida ta kirjutab,» lausus Boogerd RTL Boulevardile.
Kolleegid eitavad: ta on unistaja
Samuti eitas raamatus kirjutatult kategooriliselt teine Boogerdi eksmeeskonnakaaslane Steven de Jongh, kelle kohta kirjutatakse teoses, et Dekker ja de Jongh vaatasid kord üheskoos hotellitoas pornot. De Jongh süüdistab valede väljamõtlemises raamatu autorit Thijs Zonneveldi. «Sain asjast nii aru, et Thomas ei tahtnud sellist seika raamatusse kirjutada. Ole meheks, Thijs Zonneveld, et niisugusel moel reklaami tegid. Pole juhtunud! Tõesti tase,» pahandas de Jongh Twitteri kaudu kirjanikuga.
Endised Rabobanki sõitjad Stef Clement ja Bram Tankink on end samuti raamatust ja Dekkerist distantseerinud. Clement keeldus minemast Dekkeriga samasse jutusaatesse, Tankink, kellest seejuures raamatus räägitakse kui mehest, keda doping absoluutselt ei huvitanud, lausus aga väljaandele NOS, et teos peegeldab vaid Dekkeri maailmapilti, mitte nimetatud aastatel tiimis valitsenud kultuuri. «Thomas Dekker on väga suur liialdaja ja enesehävitaja. Kui mõtled välja selliseid lugusid, oled vägev unistaja,» sõnas Tansink.


description: Itaalia korvpalli kõrgliigas peeti laupäeval üks kohtumine. Kristjan Kanguri koduklubi Varese pidi kaheksanda vooru avamängus koduväljakul tunnistama Brescia Germani Basketi paremust, külalised võitsid mängu 74:68.

title: Kangur ei suutnud Vareset koduliigas kaotusest päästa